title: Shawn Myers

text: Myers opiskeli yhdysvaltalaisessa yliopistossa ja siirtyi tämän jälkeen ammattilaiseksi Eurooppaan. Hän aloitti ammattilaisuransa Liettuasta ja siirtyi kaudeksi 1998–1999 suomalaiseen pääsarjajoukkue Pyrbasketiin. Pyrbasketissa Myers pelasi runkosarjassa 22,2 pisteen (runkosarjan 2. korkein), 10,3 levypallon ja 2,3 riiston (3. korkein) ottelukohtaisilla keskiarvoilla, ja joukkue selviytyi pudotuspeleihin. Suomen-vuotensa jälkeen Myers siirtyi kahdeksi kaudeksi islantilaiseen UMF Tindastólliin ja tämän jälkeen loppu-uransa ajaksi Yhdistyneeseen kuningaskuntaan muutamia Uuden-Seelannin ja Australian-visiittejään lukuun ottamatta.


title: Murgab

text: Murgab on joki joka alkaa Afganistanista, virtaa Turkmenistaniin Maryn keidasalueelle ja häviää Karakumin aavikolle. Sen pituus on 850 kilometriä.


title: Ilja Samsonov

text: Ilja Aleksejevitš Samsonov (; s. 22. helmikuuta 1997 Magnitogorsk, Venäjä) on venäläinen jääkiekkomaalivahti, joka edustaa NHL-joukkue Washington Capitalsin organisaatiota. Capitals varasi hänet ensimmäisellä kierroksella 22. pelaajana kesällä . Isokokoisen Samsonovin vahvuuksiin kuuluu peittävyys, atleettisuus ja refleksit. Hänellä on kuitenkin kehitettävää reboundien torjumisessa ja tasaisuudessa ja Samsonovin tulee opetella pohjoisamerikkalaista pelitapaa kehittyäkseen NHL-maalivahdiksi.


title: Ilja Samsonov

text: Samsonov on Metallurg Magnitogorskin oma kasvatti. Hän vietti kauden 2013–2014 MHL-junioriliigassa Stalnyje Lisy Magnitogorskin vahvuudessa, jonka jälkeen Metallurg varasi Samsonovin ensimmäisellä kierroksella 34. pelaajana . Hän pelasi kauden 2014–2015 pääasiassa Stalnyje Lisyssä, mutta Samsonov pelasi myös ensimmäisen ja kauden ainoaksi jääneen KHL-ottelunsa 11. joulukuuta 2014 Sibir Novosibirskiä vastaan. Hän pelasi ottelussa reilun yhden erän verran.


title: Ilja Samsonov

text: Washington Capitals varasi Samsonovin ensimmäisellä kierroksella . Hän oli koko varaustilaisuuden ensimmäisenä varattu maalivahti.


title: Ilja Samsonov

text: Samsonov pelasi alle 20-vuotiaiden MM-kilpailuissa vuonna 2016, jolloin hän voitti hopeaa. Samsonov pelasi myös alle 18-vuotiaiden MM-kilpailuissa vuonna 2015, jolloin hänet valittiin turnauksen parhaaksi maalivahdiksi ja Venäjän top-3-pelaajaksi. Samsonov pelasi myös World U-17 Hockey Challengessa vuonna 2014 sekä samana vuonna World Junior A Challengessa, josta hän voitti pronssia.


title: Olavi Murto

text: Olavi Kalervo Murto (16. heinäkuuta 1911 Helsinki – 17. heinäkuuta 1971 Sammatti) oli suomalainen diplomaatti, oppiarvoltaan filosofian maisteri.


title: Olavi Murto

text: Murto kirjoitti ylioppilaaksi 1930 ja valmistui filosofian maisteriksi 1937. Hän työskenteli ulkoministeriössä vuodesta 1938 ja oli jaostosihteerinä 1943–1947, lähetystösihteerinä Prahassa 1947–1949 ja Brysselissä 1949–1952, ministeriön kauppapoliittisen osaston jaostopäällikkönä 1952–1954 ja apulaisosastopäällikkönä 1954–1955, va. asiainhoitajana Méxicossa 1955–1959, ministeriön apulaisosastopäällikkönä 1959–1961, neuvottelevana virkamiehenä 1961–1963 sekä viimeksi suurlähettiläänä Brysselissä 1963–1967 ja samanikaisesti Dublinissa 1963–1965. Hänelle myönnettiin 1967 Suomen Leijonan 1. luokan komentajamerkki..


title: Head over Feet

text: Head over Feet on kanadalaisen laulaja-lauluntekijän Alanis Morissetten kappale hänen kolmannelta studioalbumiltaan "Jagged Little Pill". Kappaleen on tehnyt Alanis Morissette yhdessä kappaleen tuottajan Glen Ballardin kanssa. Se julkaistiin albumilta viidentenä singlenä (kuudentena Yhdysvalloissa) vuonna 1996. Se antoi pehmeämmän vaikutelman, kuin albumin edelliset singlet. Kappale kertoo parista, jotka ovat parhaita ystäviä ja rakastavaisia.


title: Head over Feet

text: Kappale sai positiivisen vastaanoton musiikkikriitikoilta, jotka pitivät kappaletta pehmeänä ja keveänä. Kappaleesta tuli Morissetten ensimmäinen ykköshitti "Billboard" Adult Top 40 -listalla. Se pääsi myös kärkeen "Billboard" Top 40 Mainstream -listalla. Kappaleesta tuli Morissetten ensimmäinen top 10 single Isossa-Britanniassa ja se pääsi myös top 20:een Australiassa. Se ei kuitenkaan onnistunut pääsemään "Billboard" Hot 100 -listalle, toisin kuin hänen aikaisemmat singlensä.


title: Head over Feet

text: Singleen tehtiin myös musiikkivideo, jonka ohjasivat Michelle Laurita ja Alanis Morissette itse. Video on yksinkertainen näyttäen lähikuvaa Morissettesta.


title: Jatkuva satunnaismuuttuja

text: Jatkuva satunnaismuuttuja eli jatkuva stokastinen muuttuja on todennäköisyyslaskennassa satunnaismuuttuja, jolla on vain ei-negatiivisia arvoja saava tiheysfunktio. Satunnaismuuttuja tarkoittaa satunnaisilmiön määräämää "lukua", joka saadaan ilmiön alkeistapauksista mitallisen funktion kuvauksena. Tyypillisesti jatkuva satunnaismuuttuja voi saada tietyn reaalilukuvälin arvot ja joskus aivan kaikki realiluvut. Jatkuvan satunnaismuuttujan jakaumafunktio eli kertymäfunktio on jatkuva.


title: Jatkuva satunnaismuuttuja

text: Satunnaismuuttuja voi olla tyypiltään diskreettinen, jatkuva tai näiden yhdistelmä. Diskreetti satunnaismuuttuja saa vain erillisiä arvoja (nopanheitto), kun taas jatkuva voi saada arvoja hyvinkin läheltä toisiaan (reaaliluvut). Esimerkiksi pilkkikilpailun tulos riippuu onnesta ja "Ahdin" tarjoamat kalat voidaan ilmaista lukumääränä (diskreettinen) tai painona (jatkuva). Painot mieletään reaaliluvuiksi ja kahden kalan painot voivat olla kuinka lähellä toisiaan hyvänsä. Siksi jatkuvan satunnaismuuttujan arvot muodostavat realilukujen joukon, joka on hyvin "tiheä". Diskreettiset arvot, jotka ovat tässä lukumääriä, sijaitsevat kokonaislukujen tapaan lukusuoralla hyppäyksen päässä toisistaan. Lukujen väliin jää siten "raot" eikä arvojoukko ole "tiheä". Esimerkiksi ihmisen pituus on tällainen satunnaismuuttuja, mikäli pituudet pyöristetään senttimetrin tarkkuuteen. Pyöristämättömät luvut olisivat jatkuvan satunnaismuuttujan arvoja. Siis satunnaismuuttujan mittaamistavan valinta ratkaisee sen numeerisen esitystavan.


title: Jatkuva satunnaismuuttuja

text: Satunnaismuuttujan saamat kaikki lukuarvot muodostavat perusjoukon (myös" otosjoukko, otosavaruus"), jossa kaikki arvot eivät aina esiinny symmetrisesti yhtä yleisesti. Arvon yleisyys ilmaistaan todennäköisyydellä ja kaikkien arvojen todennäköisyydet muodostavat todennäköisyysjakauman. Jakauma määrittää satunnaismuuttujan täysin, joten satunnaisumuuttujat luokitellaankin jakaumiensa perusteella. Jatkuvan satunnaismuuttujan jakuma voidaan kuvata todennäköisyysfunktiolla eli tiheysfunktiolla tai jakauma- eli kertymäfunktioilla.


title: Jatkuva satunnaismuuttuja

text: Satunnaismuuttuja formula_1 on mitallisen funktion kuvaus formula_2, missä määrittelyjoukko formula_3 on todennäköisyysilmiön alkeistapauksien formula_4 muodostana perusjoukko formula_3 eli "otosavaruus", ja arvojoukkona ovat reaaliluvut. Perusjoukko sisältää kaikki satunnaisilmiön mahdolliset alkeistapaukset, mikä merkitään joukko-opissa formula_6 Silloin alkeistapaukset ovat satunnaismuuttujan argumenttina, mikä on tapana merkitä formula_7. Todennäköisyyslaskennassa argumentit jätetään aina pois.


title: Jatkuva satunnaismuuttuja

text: Samoin kuin klassisessa todennäköyyslaskennassakin, alkeistapauksien yhdisteet muodostavat perusjoukon osajoukkoja, joita kutsutaan tapahtumiksi. Tapahtuma formula_8 on siis joukko-opillinen käsite formula_9 Myös satunnaismuuttujille määritellään tapahtuma formula_10 samalla idealla eli formula_11 eli lyhyemmin kirjoitettuna formula_12, kun on huomioitu satunnaismuuttujan määrittelemä kuvaus formula_7. Kun todennäköisyyslaskennassa määritellään todennäköisyydet kaikille perusjoukon formula_3 alkeistapauksien joukoille, jotka kuuluvat perusjoukon osajoukkojen sigma-algebraan (formula_15-algebra) formula_16. Vain osajoukot formula_17 ovat tapahtumia. Tästä muodostuukin satunnaismuuttujan määritelmä: formula_1 on satunnaismuuttuja, jos formula_19 on tapaus (eli formula_20) kaikilla Borel-joukoilla formula_21 Kun satunnaismuuttuja määritellään näin, täyttää se mittateoreettiset kriteerit. On varsin helppo osoittaa tapauskohtaisestikin, että äärellinen eli yksinkertainen satunnaismuuttuja voidaan saada toteuttamaan mittateoreettiset kriteerit aina.


title: Jatkuva satunnaismuuttuja

text: Yksinkertaisille diskreeteille satunnaismuuttujille edelliset ehdot on helppo täyttää. Jatkuvan satunnaismuuttujan tilanteessa olisi muutoin määritettävä ylinumeroituvan suuruinen määrä todennäköisyyksiä, mutta Borel-joukoilla määrittely jää numeroituvan suuruiseksi. Satunnaismuuttujan määrittelevä funktio tulee olla mitallinen funktio. Nimitys juontuu siitä, että käänteiskuvalle formula_22 voidaan liittää tietty mitta eli tässä tapahuksessa todennäköisyys.


title: Jatkuva satunnaismuuttuja

text:
Jatkuvan satunnaismuuttujan mahdollisia arvoja on ylinumeroituvasti ääretön määrä. Niiden todennäköisyyksiä ei voi luetella, vaan ne on lausuttava lausekkeen muodossa. Jatkuvien satunnaismuuttujien todennäköisyysfunktio on nimeltään tiheysfunktio, joka merkitään yleensä formula_23 tai formula_24 ("lue" "fii"). Siinä tapauksessa, että satunnaismuuttujan saamat arvot muodostavat reaalilukujen osajoukokon (perusjoukko), saa tiheysfunktio vain näillä arvoilla positiivisia arvoja ja perusjoukon ulkopuolisilla arvoilla nolla. Jos perusjoukko on koko reaalulukujoukko, saa se siellä vain positiivisia arvoja. Tiheysfunktio ei voi saada missään negatiivisia arvoja. Esimerkki tällaisesta tiheysfunktiosta on normaalijakaumalla.
Tiheysfunktion arvot eivät ole todennäköisyyksiä. Jatkuvan satunnaismuuttujan arvot ovat reaalilukuja, joita on ylinumeroituvasti ääretön lukumäärä. Usein tulkitaankin, että yksittäisen arvon esiintymistodennäköisyys on "nolla". Tässä on kuitenkin ristiriita käytännön kanssa, sillä satunnaismuuttuja antaa tulokseksi joitakin arvoja. Ainakaan näiden arvojen todennäköisyys ei voi olla "tasan nolla", sillä silloinhan niitä ei esiintyisi. Koska yksittäiset satunnaismuuttujan arvot ovat selvästi mahdollisia, mutta kuitenkin äärimmäisen epätodennäköisiä, voi niiden todennäköisyyttä pitää "melkein nollana". Todennäköisyyksiä lasketaankin vain tapahtumille, jotka muodostavat lukusuoralla välejä formula_25. Todennäköisyys, että seuraava satunnaismuuttujan arvo on jokin välin sisältävistä luvuista, lasketaan määrättyllä integraalilla
Huomaa, että edellisen selostuksen nojalla voidaan pitää seuraavia yhtäsuurina:
sillä avoimelta väliltä puuttuva päätepisteen lisäys todennäköisyyteen on vain "nolla". Tämän ymmärtää helposti siitä määrätyn integraalin ominaisuudesta, että
Integraalin sisältävä määritelmä on käytännöllinen myös sen vuoksi, että se sallii tiheysfunktiolle joitakin yksitäisiä, eli äärellisen määrän, epäjatkuvuuskohtia ilman, että integraalin laskemisessa tulisi ongelmia.


title: Jatkuva satunnaismuuttuja

text:
Jos epäoleelliset integraalit ovat olemassa, voidaan laskea myös
Todennäköisyys, että seuraava satunnaismuuttujan arvo on jokin perusjoukon luvuista, on luonnollisesti yksi (tapahtuu aina). Välin rajat voidaan merkitä äärettömän kauaksi toisistaan, vaikka perusjoukko voikin olla rajoitettu. Tällöin


title: Jatkuva satunnaismuuttuja

text:
Edellisen kaltaiset tapahtumat ovat käytännön tehtävissä usein muotoa formula_31 tai formula_32 tai formula_33 (näissä käytetään myös formula_34), jossa rajat a ja b ovat äärellisiä tai äärettömiä. Nämä kaikki voidaan aina ilmaista yhdellä samalla lausekkeella formula_35, jota kutsutaan kertymäfunktioksi:
Satunnaismuuttujan kertymäfunktio määritellään seuraavasti
Edelliset lausekkeet voidaan silloin kirjoittaa
ja


title: Jatkuva satunnaismuuttuja

text: Kertymäfunktion lauseke helpottaakin todennäköisyyksien laskemista suuresti, kun laskijan ei tarvitse osata integroida tiheysfunktion lauseketta. Siinä tapauksessa, ettei kertymäfunktion lauseketta tunneta (kuten normaalijakaumassa), sen arvot esitetään likiarvoina taulukkomuodossa.


title: Jatkuva satunnaismuuttuja

text:
Jatkuvalla satunnaismuuttujalla kertymäfunktio on aina jatkuva. Kertymäfunktion derivaatasta saadaan tiheysfunktio, kunhan kertymäfunktio vain on derivoituva:
Koska derivaattana tiheysfunktio on aina ei-negatiivinen tai positiivinen, on kertymäfunktio aina kasvava eli monotoninen funktio. Sen arvoalue rajoittuu kuitenkin välille
Arvo nolla saavutetaan rajoittuneen perusjoukon vasemmassa osassa, mutta yleisessä tapauksessa sen saavutetaan "miinus äärettömässä" eli
Arvo yksi saavutetaan, kun koko perusjoukko on mukana eli


title: Jatkuva satunnaismuuttuja

text: Tiheysfunktion jakaumasta lasketaan usein samoja tunnuslukuja kuin histogrammistakin. Moodi tarkoittaa jakauman yleisintä arvoa eli sitä arvoa, jonka tiheysfunktion arvo on suurin. Mediaani sijaitsee jakauman puolivälissä kohdassa, jossa vasemmanpuolen ja oikeanpuolen arvoja esiintyy satunnaismuuttujalla yhtä paljon. Mediaani voidaan lukea kuuluvaksi kvanttiileihin, jotka jakavat satunnaismuuttujan arvojen ulostulot eri suuruisiin luokkiin. Odotusarvo eli keskiarvo sijaitsee usein eri kohdassa kuin mediaani. Odotusarvo on eräs tunnetuimpia momentteja.


title: Jatkuva satunnaismuuttuja

text:
Tiheysfunktion formula_23 momentit määritellään (äärettömän leveä perusjoukko)
Riippuen formula_49 valinnasta sadaan joko tavallisia- tai keskeisiä momentteja. Tavalliset momentit muodostetaan satunnaismuuttujan potensseilla:
Keskeiset momentit muodostetaan satunnaismuuttujan ja odotusarvon (merk. formula_51) erotuksen potensseilla:


title: Jatkuva satunnaismuuttuja

text: Erityisiä ja usein tarvittavia jatkuvien satunnaismuuttujien jakaumia on lukuisia. Alla on näistä muutamia esimerkkejä.


title: Jakub Zbořil

text: Jakub Zbořil (s. 21. helmikuuta 1997 Brno, Tšekki) on tšekkiläinen jääkiekkopuolustaja, joka pelaa NHL-joukkue Boston Bruinsin organisaatiossa. Hän aloittanee kauden 2017–2018 AHL-joukkue Providence Bruinsissa. Boston Bruins varasi Zbořilin ensimmäisellä kierroksella 13. pelaajana vuonna .


title: Jakub Zbořil

text: Elite Prospects -sivuston Curtis Joen mukaan Zbořil on fiksu ja nopeajalkainen kahden suunnan puolustaja, joka pelaa omilla vahvuuksillaan sekä hyökkäys-, puolustus- että keskialueella. Vaikka hän ei pelaisikaan näkyvästi ja tehokkaasti, Zbořil pyrkii tekemään pienet asiat hyvin ja pelaamaan yksinkertaisesti. Joen mukaan hän on vahvimmillaan neutraalilla vyöhykkeellä, mutta pystyy muuttamaan pelin suuntaa nopeasti. Zbořil on myös hyvä sijoittumaan, luistelemaan ja hän on energinen. Zbořil ei myöskään pelkää laittaa kroppaa likoon. Joen mukaan hän on myös joukkuepelaaja, jolla on hyvät kädet sekä kova ja tarkka laukaus.


title: Jakub Zbořil

text: Zbořil mainitaankin Elite Prospectsin analyysin päätteeksi kokonaisvaltaiseksi puolustajaksi, jolla on harvoja heikkouksia. Hänet mainitaan "low-risk, high-reward" -tyyppiseksi puolustajaksi, jota voi vertailla pelityyliltään Keith Yandleen.


title: Jakub Zbořil

text: Zbořil on HC Kometa Brnon kasvatti. Hän oli kaudella 2010–2011 seuran C-nuorten tehokkain puolustaja tehoilla 8+22=30, joilla Zbořil sijoittui Tšekin C-juniorisarjan puolustajien pistepörssissä kolmanneksi. Hän voitti sarjan mestaruuden vuosina 2011 ja 2013. Omaha Lancers varasi Zbořilin 37. pelaajana USHL:n varaustilaisuudessa 2013, mutta hän ei kuitenkaan siirtynyt joukkueeseen. Zbořil jatkoi kaudella 2013–2014 Brnossa, jonka A-nuorten tehokkain puolustaja hän oli tehoilla 5+16=21. Zbořil vahvisti myös seuran B-nuoria, joiden sisäisen tehotilaston hän voitti kevään 2014 pudotuspeleissä lukemalla +8.


title: Jakub Zbořil

text: Lokomotiv Jaroslavl varasi Zbořilin 115. pelaajana . Samana kesänä myös QMJHL-joukkue Saint John Sea Dogs varasi hänet viidentenä pelaajana . Zbořil siirtyi Sea Dogsiin kaudeksi 2014–2015 ja hän oli 13 osumallaan joukkueen eniten maaleja tehnyt puolustaja. Tehopisteitä runkosarjassa syntyi 33. Zbořil valittiin kauden päätteeksi QMJHL:n tulokkaiden tähdistökentälliseen.


title: Jakub Zbořil

text: Boston Bruins varasi Zbořilin koko NHL:n varaustilaisuuden 13. pelaajana kesällä . Jo saman kesän heinäkuussa hän teki kolmivuotisen tulokassopimuksen joukkueen kanssa. Zbořil siirtyi kaudeksi 2015–2016 vielä Sea Dogsin QMJHL-joukkueen vahvuuteen. Hän aloitti siellä myös kauden 2016–2017. Hän voitti kauden päätteeksi QMJHL:n mestaruuden, President’s Cupin.


title: Jakub Zbořil

text: Zbořil pelasi alle 20-vuotiaiden MM-kilpailuissa vuosina 2016 ja 2017. Vuoden 2016 turnauksessa hänet valittiin Yhdysvaltoja vastaan pelatun puolivälieräottelun päätteeksi Tšekin ottelun parhaaksi pelaajaksi. Vuoden 2017 turnauksessa Zbořil oli joukkueen paras syöttäjä ja jakoi Tšekin sisäisen pistepörssin voiton Filip Hronekin kanssa.


title: Jakub Zbořil

text: Zbořil pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Vuoden 2015 turnauksessa hänet valittiin Sveitsiä vastaan pelatun alkulohkon ottelun päätteeksi Tšekin ottelun parhaaksi pelaajaksi. Zbořil pelasi myös Ivan Hlinkan muistoturnauksessa vuosina 2013 ja 2014 voittaen ensimmäisestä turnauksesta pronssia. Jälkimmäisessä turnauksessa hän oli tehoilla 4+2=6 Tšekin paras maalintekijä Lukáš Jašekin kanssa sekä toiseksi paras pistemies hänen jälkeensä. Zbořil pelasi myös alle 19-vuotiaiden World Junior A Challengessa vuonna 2013.


title: Jakub Zbořil

text: Zbořilin isoveli Adam on jääkiekkohyökkääjä, joka pelaa Slovakian Extraligan HC Nové Zámkyssa.


title: Yuncheng

text: Yuncheng (, pinyin: Yùnchéng Shì) on prefektuuritason kaupunki Kiinan kansantasavallan Shanxin maakunnan eteläosassa, linnuntietä noin 345 kilometriä maakuntakeskus Taiyuanista etelälounaaseen. Vuonna 2010 kaupungin asukasluku oli 5,135 miljoonaa ja pinta-ala 14 106 neliökilometriä.


title: Yuncheng

text: Yuncheng rajoittuu etelässä Sanmenxian, lännessä Weinanin, pohjoisessa Linfenin, sekä idässä Jinchengin ja Jiyuanin prefektuuritason kaupungit.


title: Yuncheng

text: Piirikuntatasolla kaupunki jakautuu kaupunkipiiriin (Yanhu), kahteen piirikuntatason kaupunkiin (Hejin, Yongji) ja kymmeneen piirikuntaan (Jiangxian, Jishan, Linyi, Pinglu, Ruicheng, Wanrong, Wenxi, Xiaxian, Xinjiang, Yuanqu).


title: Borgone Susa

text: Borgone Susa on kunta Torinon metropolikaupungissa Piemonten hallintoalueella Italiassa.


title: Borgone Susa

text: Se sijaitsee Val di Susan laaksossa Dora Riparia -joen varrella. Kunnan nähtävyyksiin kuuluvat 1400-luvulta oleva linnoitettu talo "Il Castlas" sekä 1700-luvulta peräisin oleva palatsi "Palazzo Montabone", joka toimii nykyään kunnantalona.


title: Beslan Mudranov

text: Beslan Mudranov (s. 7. heinäkuuta 1986) on venäläinen judon olympiavoittaja, Euroopan-mestari, Euroopan kisojen voittaja ja MM-mitalisti, joka on kilpaillut koko kansainvälisen uransa sarjassa 60 kg.


title: Beslan Mudranov

text: Mudranov voitti olympiakultaa Rio de Janeirossa 2016 kukistettuaan finaalissa Venäjän Jeldos Smetovin.


title: Beslan Mudranov

text: Mudranov voitti Euroopan-mestaruuden Tšeljabinskissa 2012 kukistettuaan loppuottelussa armenialaisen Hovhannes Davtjanin ja Montpellier’ssa 2014 voitettuaan finaalissa georgialaisen Amiran Papinašvilin. Hän voitti kultaa Bakun Euroopan kisoissa 2015 kukistettuaan loppuottelussa Azerbaidžanin Orxan Səfərovin. Tel Avivin EM-kilpailuissa 2018 hän saavutti pronssia. Wienin EM-kilpailuissa 2010 hän oli viides.


title: Beslan Mudranov

text: Mudranov sai hopeaa Tšeljabinskin MM-kilpailuissa 2014 hävittyään loppuottelussa mongolialaiselle Ganbatyn Boldbaatarille. Tokion MM-kilpailuissa 2010 hän oli viides.


title: Beslan Mudranov

text: Mudranov on saavuttanut Masters-, Grand Slam- ja Grand Prix -kilpailuissa viisi turnausvoittoa, kaksi kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja yksi kakkossija. Hän on voittanut aikuisten sarjassa yhden Venäjän-mestaruuden.


title: Musliini

text: Musliini (< ransk. "mousseline") on alkujaan itämailla käsin kudottua hienoa, ohutta ja pehmeää palttinasidoksista puuvillakangasta, joka on kuvioitu painamalla. Nykyään materiaalina on myös muun muassa kampavilla, jolloin puhutaan villamusliinista.


title: Kamal Han-Magomedov

text: Kamal Han-Magomedov (s. 17. kesäkuuta 1986) on venäläinen judon Euroopan kisojen voittaja sekä EM- ja MM-mitalisti, joka on kilpaillut koko kansainvälisen uransa sarjassa 66 kg.


title: Kamal Han-Magomedov

text: Han-Magomedov voitti kultaa Bakun Euroopan kisoissa 2015 kukistettuaan loppuottelussa ranskalaisen Loïc Korvalin. Joukkuekilpailussa hän saavutti pronssia. Hän sai EM-hopeaa Budapestissa 2013 hävittyään loppuottelussa georgialaiselle Laša Šavdatuašvilille. Joukkuekilpailussa hän saavutti EM-hopeaa Montpellier’ssa 2014. Hän sijoittui seitsemänneksi Varsovan EM-kilpailuissa 2017. Alle 23-vuotiaiden EM-hopeaa hän sai 2008.


title: Kamal Han-Magomedov

text: Han-Magomedov sai pronssia Tšeljabinskin MM-kilpailuissa 2014. Joukkuekilpailussa hän on saavuttanut MM-hopeaa 2014 ja pronssia Antalyassa 2010.


title: Kamal Han-Magomedov

text: Han-Magomedov on saavuttanut Masters-, Grand Slam- ja Grand Prix -kilpailuissa yhden turnausvoiton, kaksi kakkossijaa ja viisi kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja neljä kolmossijaa. Hän on voittanut aikuisten sarjassa yhden Venäjän-mestaruuden.


title: Cheiridium saharicum

text: Cheiridium saharicum on valeskorpioneihin kuuluva hämähäkkieläinlaji, jonka kuvasi Beier vuonna 1965. Se kuuluu heimoon Cheiridiidae. Alalajeja ei ole listattu Catalogue of Lifeen.


title: Heikki Mustakallio (vuorineuvos)

text: Heikki Jaakko Johannes Mustakallio (alun perin Schwartzberg, 15. syyskuuta 1924 Lahti – 13. heinäkuuta 1998 Lahti)) oli suomalainen vuorineuvos (1980) ja Raute Oy:n toimitusjohtaja vuodesta 1970 ja johtokunnan puheenjohtaja vuodesta 1974. Hän oli koulutukseltaan diplomi-insinööri.


title: Macrothemis extensa

text: Macrothemis extensa on sudenkorentolaji, jonka kuvasi vuonna 1913 Friedrich Ris. Se kuuluu sukuun "Macrothemis" ja varsinaisten sudenkorentojen heimoon. Alalajeja ei ole listattu Catalogue of Lifeen.


title: Susa (Italia)

text: Susa on kaupunki Italiassa Piemonten alueella olevassa Torinon metropolikaupungissa. Se sijaitsee Val di Susan laaksossa Dora Riparia -joen sekä sen sivujoen "Cenischian" yhtymäkohdassa. Susa oli merkittävä kaupunki Rooman valtakunnan aikaan, ja siellä on yhä paljon tuon ajan monumentteja.


title: Kimmo Mustakallio

text: Kimmo Kalervo Mustakallio (7. heinäkuuta 1931 Helsinki – 15. elokuuta 2016 Helsinki) oli suomalainen lääkäri ja professori.


title: Kimmo Mustakallio

text: Mustakallion vanhemmat olivat lääkäri, apulaisprofessori Martti J. Mustakallio ja Heddi Magnhild Sjöberg. Hänen puolisonsa oli näyttelijä Marita Nordberg, ja Sami Mustakallio on heidän poikansa. Mustakallio tuli ylioppilaaksi Suomalaisesta normaalilyseosta 1949, valmistui lääketieteen lisensiaatiksi 1956 Helsingin yliopistosta, ihotautien erikoislääkäriksi 1965 ja lääketieteen tohtoriksi 1966. Vuonna 1967 Mustakallio nimitettiin apulaisprofesoriksi Helsingin yliopistollisen keskussairaalan iho- ja sukupuolitautien klinikkaan. Vuosina 1968–1994 hän oli klinikan ylilääkäri ja Helsingin yliopiston iho- ja sukupuolitautiopin professori. Mustakallion tutkimusalaa olivat iho ja sen sairauksien kudoskemia sekä iho-, sidekudos- ja sukupuolitauteihin liittyvät immunologiset ilmiöt. Hänen tieteellisten julkaisujensa määrä on yli 200. Mustakallio oli Saksan, Tanskan, Puolan, Israelin sekä Euroopan dermatologisten yhdistysten kunniajäsen. Lääkäriseura Duodecimin puheenjohtaja Mustakallio oli 1978–1982. Mustakallio oli Suomalaisen tiedeakatemian jäsen vuodesta 1973.


title: Eero Mustakallio

text: Eero Mustakallio, ent. Schwartzberg (11. heinäkuuta 1907 Helsinki – 27. joulukuuta 2000) oli suomalainen lääkäri ja professori.


title: Eero Mustakallio

text: Mustakallion vanhemmat olivat insinööri Henrik Schwartzberg ja Hanna Augusta Gummerus ja puoliso vuodesta 1935 Kaisa Iris Pelkonen. Mustakallio tuli ylioppilaaksi Lahden yhteiskoulusta 1927 ja valmistui lääketieteen lisensiaatiksi 1936. Tohtoriksi hän väitteli seuraavana vuonna, sisätautien erikoislääkärin pätevyyden hän sai 1941. 1930-luvulla ja 1940-luvun alussa Mustakallio työskenteli Helsingin yliopistossa ja Helsingin alueen sairaaloissa, Turun yliopiston bakteeriopin ja serologian professori hän oli vuodesta 1945. Hän hoiti tätä tehtävää vuoteen 1973. Mustakallio sai hammaslääketieteen kunniatohtorin arvon 1966. Mustakallio tutki ihmisen ja eläinten veriryhmiä sekä veren komplementtia, samoin kuin lavantauti- ja muiden bakteerien ominaisuuksia ja syöpäkudosviljelmien serologiaa.


title: Luliang

text: Luliang tai Lüliang (, pinyin: Lǚliáng Shì) on prefektuuritason kaupunki Kiinan kansantasavallan Shanxin maakunnan länsiosassa, linnuntietä noin 130 kilometriä maakuntakeskus Taiyuanista länsilounaaseen. Vuonna 2010 kaupungin asukasluku oli 3,727 miljoonaa ja pinta-ala 21 143 neliökilometriä.


title: Luliang

text: Lüliang rajoittuu etelässä Linfenin, lännessä Yulinin, pohjoisessa Xinzhoun sekä idässä Taiyuanin ja Jinzhongin prefektuuritason kaupungit.


title: Luliang

text: Piirikuntatasolla kaupunki jakautuu 13 osaan: kaupunkipiiriin (Lishi), kahteen piirikuntatason kaupunkiin (Fenyang, Xiaoyi) ja kymmeneen piirikuntaan (Fangshan, Jiaocheng, Jiaokou, Lanxian, Linxian, Liulin, Shilou, Wenshui, Xingxian, Zhongyang).


title: Dancing in the Dark (Bruce Springsteenin kappale)

text: Dancing in the Dark on yhdysvaltalaisen laulaja-lauluntekijän Bruce Springsteenin tekemä ja esittämä kappale ja on yksi hänen tunnetuimpia kappaleitaan. Kappale pysyi neljä viikkoa sijalla kaksi "Billboard" Hot 100- listalla ja myi lopulta yli miljoona singleä pelkästään Yhdysvalloissa. Kappale oli ensimmäinen julkaistu single Springsteenin albumilta Born in the U.S.A.. Kappaleesta tuli hänen suurin hittinsä ja puski kyseisen albumin hänen uransa eniten myydyimmäksi albumiksi. Kappaleella Springsteen voitti myös Grammyn "Parhaasta miesrocklaulajan esityksestä".


text: Suomessa single nousi virallisen listan sijalle 11.


text: "Dancing in the Dark oli viimeinen "Born in the U.S.A." -albumille tehty ja levytetty kappale. Springsteenin tuottaja Jon Landau piti albumista, mutta halusi varman kuuman ykkössinglen, joka olisi tuore ja suoraan relevantti Springsteenin silloiselle mielentilalle (koska suurin osa kappaleesta Born in the U.S.A. oli ollut tehty kaksi vuotta aiemmin). Springsteen ja Landau riitelivät ja Springsteen myöhemmin teki kappaleen "Dancing in the Dark". Hänen harmillinen mielialansa kyseisen päivän riidasta yhdistettynä turhautumiseen albumin valmiiksi saamisesta vuodattui kappaleen sanoituksiksi.


title: Fantomas (kuvitteellinen henkilö)

text: Fantomas () on ranskalaisten Marcel Allainin ja Pierre Souvestren luoma kuvitteellinen mestaririkollinen, joka teki ensiesiintymisensä samannimisessä vuonna 1911 julkaistussa rikoskirjassa ja esiintyi kaikkiaan 32:ssa kaksikon nopeaan tahtiin tuottamassa kirjassa ennen Souvestren kuolemaa 1914. Sen jälkeen Allain kirjoitti vielä 11 Fantomas-kirjaa, jotka julkaistiin vuosina 1925–1963.


title: Fantomas (kuvitteellinen henkilö)

text: Valkokankaalla Fantomas esiintyi ensimmäisen kerran jo vuosina 1913–1914 Louis Feuilladen ohjaamassa viisiosaisessa elokuvasarjassa. Tunnettu on myös André Hunebellen 1960-luvulla ohjaama kolmen elokuvan sarja: "Fantomas – sadan naamion mies" ("Fantômas", 1964), "Fantomas nauraa kuolemalle" ("Fantômas se déchaîne", 1965) ja "Fantomas uhkaa maailmaa" ("Fantômas contre Scotland Yard", 1967).


title: Fantomas (kuvitteellinen henkilö)

text: Fantomas ei ole herrasmiesvaras vaan häikäilemätön rikollinen, joka toteuttaa muun muassa valeasujen ja -henkilöllisyyksien turvin mielikuvituksellisia murhia jäämättä koskaan kiinni. Fantomasin arkkivihollinen on komisario Juve, joka on alati hänen jäljillään.


title: Fantomas (kuvitteellinen henkilö)

text: Karisto julkaisi vuonna 1925 kolme Werner Anttilan suomentamaa Fantomas-kirjaa nimellä "Fantomas" osat 1–3.


title: Anton Karl Otto Malin

text: Anton Karl Otto Malin (21. maaliskuuta 1863 Pori – 26. marraskuuta 1932 Hämeenlinna) oli suomalainen Viipurin hovioikeuden presidentti ja senaattori.


title: Anton Karl Otto Malin

text: Malinin vanhemmat olivat värjäri Matias Malin ja Amanda Lovisa Hagner. Hän pääsi ylioppilaaksi 1880 Hämeenlinnan normaalilyseosta ja suoritti Helsingin yliopistossa yleisen oikeustutkinnon 1883. Malin sai varatuomarin arvon 1885.


title: Anton Karl Otto Malin

text: Malin oli Turun hovioikeudessa kanslistina 1890–1891, reistraattorina 1891–1892, ylimääräisenä viskaalina 1892–1894, notaarina 1894–1897, varakanneviskaalina 1897–1898, sihteerinä 1898–1899 ja asessorina 1899–1900. Hän oli sitten Euran tuomiokunnan tuomarina 1900–1903 ja Turun hovioikeudessa hovioikeudenneuvoksena 1903–1904 ja varapresidenttinä 1904. Malin oli Suomen senaatin oikeusosastolla senaattorina 1904–1905 ja 1909–1911. Välillä Malin toimi asianajajana Raumalla 1906–1909 koska hän joutui vanhasuomalaisena myöntyväisyyssuunnan kannattajana eroamaan senaatista vuoden 1905 suurlakon jälkeen. Viipurin hovioikeuden presidenttinä Malin oli 1911–1917. Hän joutui eroamaan tästä virasta koska vuonna 1913 Malin oli ollut ainoa Viipurin hovioikeuden jäsen jota ei ollut tuomittu Pietarin piirioikeudessa vankeuteen yhdenvertaisuuslain vastustamisesta. Viimeksi Malin oli Hämeenlinnassa asianajajana 1917–1920 ja Hämeen läänin lääninhallituksen ylimääräisenä esittelijänä 1920–1930.


title: Anton Karl Otto Malin

text: Malin oli naimisissa vuodesta 1890 Ellen Charlotta Malinin kanssa.


title: August Johannes Zitting

text: August Johannes Zitting (13. joulukuuta 1860 Kuopio – 19. lokakuuta 1922 Jääski) oli suomalainen Viipurin hovioikeuden asessori, kihlakunnantuomari ja senaattori.


title: August Johannes Zitting

text: Zittingin vanhemmat olivat lehtori, rovasti Joakim Zitting (1806–1876) ja Aurora Fredrika Maria Molander. Hän pääsi ylioppilaaksi 1878 Kuopion lyseosta ja suoritti Helsingin yliopistossa yleisen oikeustutkinnon 1883. Zitting sai varatuomarin arvon 1886.


title: August Johannes Zitting

text: Zitting oli Viipurin hovioikeudessa kanslistina 1890–1892, reistraattorina 1892, ylimääräisenä viskaalina 1892–1894, notaarina 1894–1899, kanneviskaalina 1899–1900 sekä 1900–1901 ja asessorina vuonna 1900. Hän oli sitten Liperin tuomiokunnan tuomarina 1901–1903 ja Suomen senaatin oikeusosastolla senaattorina 1903–1905. Tämän jälkeen Zitting oli Ilomantsin tuomiokunnan tuomarina 1907–1908 ja Jääsken tuomiokunnan tuomarina 1908–1922.


title: August Johannes Zitting

text: Zitting oli Viipurin kaupunginvaltuuston jäsen 1899–1900 ja Joensuun kaupunginvaltuuston jäsen vuonna 1908. Hän kuului myös jäsenenä useisiin komiteoihin.


title: August Johannes Zitting

text: Zitting oli naimisissa vuodesta 1890 Aina Selina Andersinin kanssa.


title: Vladimir Torban

text: Vladimir Aleksandrovitš Torbаn (, 10. joulukuuta 1932 Moskova, Venäjän SFNT – 19. elokuuta 2011) oli Neuvostoliittoa edustanut koripalloilija, olympiamitalisti ja Euroopan mestari.


title: Vladimir Torban

text: Torban saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1957 ja 1959 sekä pronssia vuonna 1955.


title: Fran Escribá

text: Francisco "Fran" Escribá Segura (s. 3. toukokuuta 1965 Valencia, Espanja) on espanjalainen jalkapallovalmentaja. Hän on toiminut viimeksi espanjalaisseura Villarrealin päävalmentajana.


title: Fran Escribá

text: Vuonna 2004 Escribá aloitti yhteistyön Quique Sánchez Floresin kanssa, jonka apuvalmentajana hän toimi usean kauden ajan yhteensä neljässä eri seurassa. He aloittivat valmentamisen Getafesta, josta he päätyivät Valencian kautta Benficaan. Viimeisen kerran yhdessä he valmensivat Atlético Madridia kaudella 2010–2011, jonka jälkeen Escribá päätti aloittaa oman päävalmentajauransa.


title: Fran Escribá

text: 12. kesäkuuta 2012 hänet nimettiin Elchen päävalmentajaksi, joka pelasi maan toiseksi korkeimmalla sarjastasolla Segunda Divisiónissa. Jo heti ensimmäisen kautensa päätteeksi hän onnistui johdattamaan joukkueen maan pääsarjaan Primera Divisióniin 25 vuoden taoun jälkeen. 29. toukokuuta 2013 hän solmi seuran kanssa kahden vuoden jatkosopimuksen.


title: Fran Escribá

text: 26. kesäkuuta 2015 Escribá teki kolmivuotisen sopimuksen madridilaisseura Getafen kanssa. Joukkueen peliesitykset Escribán alaisuudessa olivat heikohkoja ja 12 ottelun voitottoman putken myötä Getafe vajosi liigan putoamisviivan alapuolelle. Seurajohto erotti Escribán huhtikuussa 2016, kun kautta oli jäljellä kuusi kierrosta.


title: Fran Escribá

text: Elokuussa 2016 Escribásta tuli Villarrealin päävalmentaja vain viikkoa ennen kauden 2016/17 alkua. Escribán debyyttiottelussa Villarreal hävisi Mestarien liigan karsintojen ensimmäisen osaottelun AS Monacoa vastaan kotonaan 1–2. Eurooppa-liigassa Villarreal voitti Escribán alaisuudessa lohkonsa, mutta putosi jo pudotuspelien ensimmäisellä kierroksella AS Romaa vastaan. Espanjan liigassa Villarreal pelasi tasaisen ja vahvan kauden sijoittuen lopulta viidenneksi. Kauden jälkeen Escribá teki vuoden jatkosopimuksen Villarrealin kanssa.


title: Arkadi Botškаrjov

text: Arkаdi Andrejevitš Botškаrjov (, 24. helmikuuta 1931 Moskova, Venäjän SFNT – 29. maaliskuuta 1988) oli Neuvostoliittoa edustanut koripalloilija, olympiamitalisti ja Euroopan mestari.


title: Arkadi Botškаrjov

text: Botškаrjov saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1957 ja 1959 sekä pronssia vuonna 1955.


title: Centrist Democrat International

text: Centrist Democrat International (lyh. CDI) on poliittista keskustaa ja kristillisdemokraattista aatetta edustavien puolueiden muodostama internationaali, joka perustettiin vuonna 1961 nimellä "World Union of Christian Democrats". Vuonna 1982 järjestö otti käyttöön nimen "Christian Democrat International" ja nykyinen nimi otettiin käyttöön vuonna 1999.


title: Centrist Democrat International

text: CDI:n jäsenpuolueet ovat pääosin Euroopasta ja Latinalaisesta Amerikasta, ja jotkut puolueista ovat samalla myös International Democrat Unionin (IDU) jäseniä.


title: Mihail Semjonov (koripalloilija)

text: Mihail Vladimirovitš Semjonov (, 18. syyskuuta 1933 Donin Rostov, Venäjän SFNT – 9. marraskuuta 2006) oli Neuvostoliittoa edustanut koripalloilija, olympiamitalisti ja Euroopan mestari.


title: Mihail Semjonov (koripalloilija)

text: Semjonov saavutti olympiahopeaa Neuvostoliiton koripallomaajoukkueen pelaajana Melbournessa 1956 ja Roomassa 1960. EM-kilpailuissa hän voitti kultaa vuosina 1957 ja 1959 sekä pronssia vuonna 1955.


title: Johan Nestor Bärnlund

text: Johan Nestor Bärnlund (21. helmikuuta 1855 Orimattila – 1. huhtikuuta 1911 Helsinki) oli suomalainen esittelijäsihteeri ja senaattori.


title: Johan Nestor Bärnlund

text: Bärnlundin vanhemmat olivat herastuomari Johan Wilhelm Bärnlund ja Maria Sofia Matintytär. Hän pääsi ylioppilaaksi 1875 Porvoon lyseosta ja valmistuii Helsingin yliopistosta filosofian kandidaatiksi 1881 ja molempien oikeuksien kandidaatiksi 1885. Bärnlund sai varatuomarin arvon 1886.


title: Johan Nestor Bärnlund

text: Bärnlund oli Suomen senaatin oikeusosaston kanslistina 1891–1896, protokollasihteerinä 1896–1897, kirkollisasiain toimituskunnan esittelijäsihteerinä 1897–1903 ja Suomen senaatin oikeusosastolla senaattorina 1903–1905 sekä 1909–1911.


title: Johan Nestor Bärnlund

text: Bärnlund oli naimisissa vuodesta 1892 Hanna Sofia Alopaeuksen kanssa.


title: Algirdas Lauritėnas

text: Teodoras Algirdas Adamo Lauritėnas (, 5. marraskuuta 1932 Kaunas – 7. elokuuta 2001 Kaunas) oli kilpaurallaan Neuvostoliittoa edustanut liettualainen koripalloilija, olympiamitalisti ja Euroopan mestari.


title: Algirdas Lauritėnas

text: Lauritėnas saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1953 ja 1957 sekä pronssia vuonna 1955.


title: Suihua

text: Suihua (, pinyin: Suíhuà Shì) on prefektuuritason kaupunki Kiinan kansantasavallan Heilongjiangin maakunnan keskiosassa, linnuntietä noin 105 kilometriä maakuntakeskus Harbinista pohjoiseen. Vuonna 2010 kaupungin asukasluku oli 5,418 miljoonaa ja pinta-ala 35 211 neliökilometriä (toisen lähteen mukaan 34 964 km).


title: Suihua

text: Suihua rajoittuu etelässä Harbinin, lännessä Daqingin, pohjoisessa Qiqiharin ja Heihen, sekä idässä Yichunin prefektuuritason kaupungit.


title: Suihua

text: Piirikuntatasolla kaupunki jakautuu kaupunkipiiriin (Beilin), kolmeen piirikuntatason kaupunkiin (Anda, Hailun, Zhaodong) ja kuuteen piirikuntaan (Lanxi, Mingshui, Qing’an, Qinggang, Suiling, Wangkui).


title: Ernst Albert Forssell

text: Ernst Albert Forssell (6. helmikuuta 1840 Ilmajoki – 11. toukokuuta 1904 Helsinki) oli suomalainen esittelijäsihteeri ja senaattori. Forssell oli kirjailija Aleksis Kiven ystävä ja tukija ja hän piirsi Kiven hautajaisten yhteydessä ainoan aitona pidetyn säilyneen muotokuvan Kivestä.


title: Ernst Albert Forssell

text: Forssellin vanhemmat olivat apteekkari, maaviskaali, Tullihallituksen kanneviskaali Adolf Fredrik Forssell ja Maria Katarina Mathesius. Hän pääsi ylioppilaaksi 1858 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1864 sekä molempien oikeuksien kandidaatiksi 1868. Forssell sai varatuomarin arvon 1871.


title: Ernst Albert Forssell

text: Fennomaaneihin kuulunut Forssell asui yhdessä Aleksis Kiven kanssa Helsingissä kevätlukukauden 1859 ja myöhemmin hän muun muassa tuki Kiveä taloudellisesti. Kiven hautajaisten yhteydessä vuonna 1873 Forssell piirsi arkusta makaavasta Kivestä ainoan säilyneen autenttisen muotokuvan. Forssell julkaisi vuonna 1876 kirjasen "Suomen valtio-oikeus" jossa hän epäsuorasti arvosteli Suomen silloista valtiollista järjestelmää pitäen sitä vanhakantaisena.


title: Ernst Albert Forssell

text: Forssell oli maanviljelijänä Pornaisissa 1873-1875, Porvoon tuomiokapitulin sihteerinä 1876-1886 sekä Suomen senaatin protokollasihteerinä 1886–1892 ja esittelijäsihteerinä 1892–1900. Hän oli lainvalmistelukunnan vanhempana jäsenenä 1900–1902 ja Suomen senaatin oikeusosastolla senaattorina 1902–1904.


title: Ernst Albert Forssell

text: Forssell oli Morgonbladetin toimittaja 1872 ja Finland-päivälehden päätoimittaja 1885. Hän oli Porvoon kaupunginvaltuuston jäsen 1878–1883.


title: Ernst Albert Forssell

text: Forssell oli naimisissa vuodesta 1866 Töölön ulkoravintolan tarjoilijana ("Töölön Kersti") toimineen ruotsalaisen Brita Christina Almin (aiemmin Brask, 1839–1908) kanssa.


title: Viktor Zubkov (koripalloilija)

text: Viktor Aleksejevitš Zubkov (; 24. huhtikuuta 1937 Donin Rostov, Venäjän SFNT – 16. lokakuuta 2016) oli Neuvostoliittoa edustanut koripalloilija, olympiamitalisti ja Euroopan mestari.


title: Viktor Zubkov (koripalloilija)

text: Zubkov saavutti Neuvostoliiton koripallomaajoukkueen pelaajana olympiahopeaa Melbournessa 1956 ja Roomassa 1960 sekä MM-pronssia Brasiliassa 1963. EM-kilpailuissa hän voitti kultaa vuosina 1957, 1959 ja 1961.


title: Linfen

text: Linfen (, pinyin: Línfén Shì) on prefektuuritason kaupunki Kiinan kansantasavallan Shanxin maakunnan lounaisosassa, linnuntietä noin 220 kilometriä maakuntakeskus Taiyuanista etelälounaaseen. Vuonna 2010 kaupungin asukasluku oli 4,317 miljoonaa ja pinta-ala 20 589 (tai 20 275) neliökilometriä.


title: Linfen

text: Linfen rajoittuu etelässä Yunchengin, lännessä Yan’anin, pohjoisessa Luliangin ja Jinzhongin, sekä idässä Changzhin ja Jinchengin prefektuuritason kaupunkeihin.


title: Linfen

text: Piirikuntatasolla kaupunki jaetaan yhteen kaupunkipiiriin, kahteen piirikuntatason kaupunkiin ja 14 piirikuntaan.


title: Mihail Studenetski

text: Mihail Vladimirovitš Studenetski (, s. 6. maaliskuuta 1934 Moskova, Venäjän SFNT) on kilpauransa päättänyt, Neuvostoliittoa edustanut koripalloilija, olympiamitalisti ja Euroopan mestari.


title: Mihail Studenetski

text: Studenetski saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1957 ja 1959.


title: Martti Mustonen

text: Martti Veikko Pekka Mustonen (1909-1998) oli suomalainen agronomi ja SOK:n pääjohtaja 1968-1975. Hän sai vuorineuvoksen arvonimen 1972.


title: Kauppakeskus Koivukeskus

text: Kauppakeskus Koivukeskus on Vantaan Asolan kaupunginosassa, Koivukylän rautatieaseman länsipuolella sijaitseva K-Citymarket -vetoinen kauppakeskus. Kauppakeskus toimii S-marketia vastapäätä, jonka viereiselle pellolle se avattiin vuonna 2009.


title: Kauppakeskus Koivukeskus

text: Kauppakeskuksessa toimii noin 40 yritystä, joista suurimmat ovat K-Citymarket ja Alko. Kauppakeskuksessa sijaitsee myös erilaisia ravintoloita, apteekki sekä useita erikoisliikkeitä.


title: Kauppakeskus Koivukeskus

text:
Kauppakeskuksen yhteydessä sijaitsevassa pysäköintihallissa on 500 parkkipaikkaa.
Kauppakeskuksen omistaa Kesko ja sen on rakennuttanut Skanska.


title: Kauppakeskus Koivukeskus

text: Kauppakeskuksesta on liikenneyhteydet Tikkurilaan, Keravalle, Helsinkiin ja Tuusulaan. Bussipysäkit sijaitsevat noin 100 metrin päässä sisäänkäynnistä. Juna-asemalle kauppakeskuksesta on noin 300 metriä.


title: Kauppakeskus Koivukeskus

text: Kauppakeskuksella on mahdollisuus rakentaa vielä yksi kerros lisää, jolloin rakenteilla oleva uusi ostoskeskus yhdistyy kauppakeskus Koivukeskukseen.


title: Seppo Mustonen (hydrologi)

text: Seppo Erkki Mustonen (13. lokakuuta 1931 Kaavi – 4. tammikuuta 2017 Kauniainen) oli suomalainen hydrologi. Hän oli Vesientutkimuslaitoksen johtaja (professori) vuodesta 1974. Hän oli koulutukseltaan tekniikan tohtori. Hän oli Helsingin yliopistossa matemaattis-luonnontieteellisessä tiedekunnassa dosentti 1974–1994.


title: Seppo Mustonen (hydrologi)

text: Mustonen oli Suomen vesiyhdistyksen puheenjohtaja 1985–1990. Hän sai vuonna 2004 Pro Aqua -palkinnon.


title: Stepan Spandarjan

text: Stepаn Surenovitš Spаndаrjan (, 2. huhtikuuta 1906 – 1987) oli Neuvostoliittoa edustanut koripallovalmentaja ja koripalloilija.


title: Stepan Spandarjan

text: Spandarjan toimi Neuvostoliiton maajoukkueen päävalmentajana sen voittaessa olympiahopeaa Helsingissä 1952, Melbournessa 1956 ja Roomassa 1960 sekä Euroopan mestaruuden vuosina 1947, 1951, 1957 ja 1959.


title: Adam Okruašvili

text: Adam Okruašvili (, s. 1. tammikuuta 1989 Tbilisi) on georgialainen judoka.


title: Adam Okruašvili

text: Okruašvili voitti joukkuekilpailussa maailmanmestaruuden Rio de Janeirossa 2013 sekä sai MM-pronssia Tšeljabinskissa 2014 ja Astanassa 2015. Hän saavutti yli 100 kg:n painoluokassa MM-pronssia Astanassa 2015 sekä sijoittui samassa sarjassa viidenneksi Rio de Janeirossa 2013 ja seitsemänneksi Budapestissa 2017. Lontoon 2012 ja Rio de Janeiron 2016 olympialaisissa hän karsiutui ensimmäisen ottelun jälkeen.


title: Adam Okruašvili

text: Okruašvili voitti Bakun Euroopan kisoissa 2015 kultaa yli 100 kg:n sarjassa kukistettuaan loppuottelussa israelilaisen Or Sassonin. Joukkuekilpailussa hän sai hopeaa. Hän on saavuttanut EM-kilpailuissa samassa painoluokassa hopeaa Budapestissa 2013, Montpellier’ssa 2014 ja Varsovassa 2017 sekä sijoittunut viidenneksi Tšeljabinskissa 2012 ja seitsemänneksi Tbilisissä 2009. Hän voitti joukkuekilpailun Euroopan-mestaruuden 2012, 2013, 2014, 2016 ja 2017 sekä sai EM-pronssia Belgradissa 2006. Avoimen luokan EM-kilpailuissa hän saavutti pronssia Novi Sadissa 2006.


title: Adam Okruašvili

text: Okruašvili saavutti kadettien (alle 17-v.) EM-hopeaa yli 90 kg:n painoluokassa 2004 sekä alle 20-vuotiaiden EM-pronssia yli 100 kg:n sarjassa 2005. Hän sai Bangkokin universiadeissa 2007 pronssia avoimessa luokassa.


title: Adam Okruašvili

text: Okruašvili on saavuttanut Masters-, Grand Slam- ja Grand Prix -kilpailuissa kuusi turnausvoittoa, viisi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on viisi turnausvoittoa, kolme kakkossijaa ja neljä kolmossijaa. Hän on voittanut aikuisten sarjassa kaksi Georgian-mestaruutta.


title: Olguiz Rodríguez

text: Olguiz Rodríguez oli uruguaylainen koripallovalmentaja.


title: Olguiz Rodríguez

text: Rodríguez toimi Uruguayn maajoukkueen päävalmentajana sen voittaessa olympiapronssia Helsingissä 1952. Hän toimi Uruguayn päävalmentajana myös vuoden 1959 MM-kilpailuissa, joissa maa sijoittui yhdeksänneksi.


title: Langdalen (Hadsel)

text: Langdalen on Hadselin kunnassa, Nordlandin läänissä, Norjassa sijaitseva laakso.


title: Langdalen (Hadsel)

text: Langdalen sijaitsee Lofoottien saaristoon kuuluvalla Austvågøyan saarella päättyen saaren pohjoisrannalla sijaitsevaan Falkfjorden-lahteen. Laakso päättyy etelässä Langdalsskardet-solaan, jonka eteläpuoli laskeutuu puolestaan jyrkästi Grunnfjorddalen-laaksoon. Laakson ympärillä olevat vuorenhuiput yltävät korkeimmillaan hieman alle kilometrin korkeuteen merenpinnan tasosta.


title: Langdalen (Hadsel)

text: Laakson pohjalla virtaa Langdalselva-joki. Sen vesi laskee saaren pohjoispuolella sijaitsevaan Falkfjorden-lahteen. Vesi virtaa laaksoa ympäröiviltä vuorilta sekä laaksoon liittyvistä sivulaaksoista, joilla sijaitsee joitakin ylänkölampia tai -järviä. Suurin laakson yläpäässä olevista vuoristojärvistä on Reinsletttindan- sekä Nissvasstinden-vuorten välissä sijaitseva Nissvatnet. Laakson pohjalla sijaitsevat suurimmat järvet ovat Langdalsvatnet ja Litlvatnet.


title: Langdalen (Hadsel)

text: Laaksossa itsessään ei ole teitä eikä liikennettä. Kuitenkin pohjoispäässä, lähellä Falkfjordenin rantaa, sitä sivuaa E10-tie, eräs Lofoottien merkittävimpiä liikenneväyliä. Laakson itäpuolella tie alittaa vuoren Myrlandstunnelen-tunnelin kautta ja myös lännessä tie menee tunneliin hyvin pian laakson ohitettuaan.


title: Karl-Anthony Towns

text: Karl-Anthony Towns (s. 15. marraskuuta 1995 Piscataway, New Jersey) on dominikaanis-yhdysvaltalainen koripalloilija. Sentterinä pelaava Towns edustaa maajoukkuetasolla Dominikaanista tasavaltaa.


title: Karl-Anthony Towns

text: Towns pelasi yliopistossa vain yhden kauden: kaudella 2014–2015 hän kirjautti Kentuckyn yliopiston pelaajana NCAA:n I-divisioonassa tilastolukemat 10,3 pistettä, 6,7 levypalloa ja 2,3 torjuntaa per ottelu pelattuaan noin 21 minuuttia ottelua kohden. Towns asettui ehdolle , jossa hänet varattiin ensimmäisenä. Townsin varasi Minnesota Timberwolves, jota tämä edustaa.


title: Karl-Anthony Towns

text: Tulokaskaudellaan Towns ylsi harvinaiseen saavutukseen, kun hän voitti läntisen konferenssin kuukauden tulokkaan palkinnon kuudesti peräkkäin. Townsin tulokaskausi oli lopulta paras korinaluspelaajan ensimmäinen NBA-kausi sitten Tim Duncanin. Towns valittiin NBA:n kauden tulokkaaksi: päätös oli yksimielinen viidennen kerran sarjan historiassa.


title: Kesäkissat

text: ”Kesäkissat” on suomalaisyhtye TCT:n kappale heidän esikoisalbumiltaan "IOJK (IhanOmaJuttuKäynnis)". Kappale julkaistiin yhtyeen viidentenä singlenä 26. kesäkuuta 2015.


title: Peter Standertskjöld-Nordenstam

text: Peter Standertskjöld-Nordenstam on entinen suomalainen jalkapalloilija. Standertskjöld-Nordenstam pelasi ensimmäisen ottelunsa HIFK:n jalkapallon edustusjoukkueessa kaudella 1999 ja viimeisen 2011. Enimmäkseen keskikentällä pelannut Standertskjöld-Nordenstam palkittiin HIFK:n keskushallituksen toimesta Vuoden urheilusuorituksesta 2006. Standertskjöld-Nordenstam edusti vuonna 2011 päättyneellä urallaan jalkapallossa myös Ponnistusta ja Ekenäs IF:ää.


title: Peter Standertskjöld-Nordenstam

text: Standertskjöld-Nordenstam on pelannut myös jääpalloa pääsarjatasolla HIFK:ssa voittaen lajissa Suomen mestaruuden.


title: All I Really Want

text: All I Really Want on kanadalaisen laulaja-lauluntekijä Alanis Morissetten kappale hänen kolmannelta studioalbumiltaan, "Jagged Little Pill". Kappaleen on tehnyt Alanis Morissette yhdessä kappaleen tuottajan Glen Ballardin kanssa. Kappale oli albumin kuudes ja viimeisenä julkaistu single (Yhdysvalloissa kappale oli albumin kolmantena julkaistu single). Kappale oli yksi ensimmäisistä albumille "Jagged Little Pill" tehdyistä kappaleista ja sai alkuperänsä kappaleesta "The Bottom Line", mikä oli ensimmäinen kappale, jonka Morissette teki Ballardin kanssa.


title: All I Really Want

text: Single oli parhaimmillaan sijalla 14 U.S. "Billboard" Modern Rock Tracks -listalla, sijalla 40 Australiassa ja sijalla 59 UK Singles Chart -listalla joulukuussa 1996.


title: All I Really Want

text: Kappaleen sanoituksissa Morissette vertaa itseään Charles Dickensin romaanin "Loistava tulevaisuus" Estellaan, kun ottaa sanoituksissa yhteen hänen puolisonsa kanssa heidän epämiellyttävässä suhteessaan.


title: Vassdalen (Hadsel)

text: Vassdalen on Hadselin kunnassa, Nordlandin läänissä, Norjassa sijaitseva laakso.


title: Vassdalen (Hadsel)

text: Vassdalen sijaitsee Lofoottien saaristoon kuuluvalla Austvågøyan saarella päättyen saaren pohjoispuolella Hadselfjorden-salmeen, Myrlandsfjorden-lahden itäpuolella, Lofoottien ja Vesterålenin välissä. Laakson jatke etelässä on nimeltään Strupen, joka päättyy jyrkkien vuorten saartamana. Korkein laaksoa ympäröivistä vuorenhuipuista on sen eteläpäässä sijaitseva 999 metriä korkea Olsanestinden.


title: Vassdalen (Hadsel)

text: Laakson pohjalla virtaava Myrlandselva-joki laskee saaren pohjoispuolella sijaitsevaan Myrlandsfjorden-lahteen. Vesi virtaa sulamisvesinä laaksoa ympäröiviltä vuorilta, ja joen varrella laaksossa on myös joitakin järviä, kuten Storvatnet ja Litlvatnet. Laakson pohjoispäässä sijaitsee myös Myrlandsmyran suoalue.


title: Vassdalen (Hadsel)

text: Laaksossa itsessään ei ole teitä eikä liikennettä. Laakson pohjoispäässä sitä sivuaa E10-tie, eräs Lofoottien merkittävimpiä liikenneväyliä.


title: Luettelo televisiosarjan Sopranos jaksoista

text:
"Sopranos" on yhdysvaltalainen draamasarja, jonka on luonut David Chase. Sarjaa esitettiin HBO-kanavalla vuosina 1999–2007 yhteensä kuuden tuotantokauden ja 86 jakson ajan.
!colspan="7;" style="background-color: #4C5C49;"| Osa 1
!colspan="7;" style="background-color: #555555;"| Osa 2


title: Isak Heikka

text: Isak Iisakinpoika Heikka (1891 Liminka – 3. huhtikuuta 1938 Karhumäen piiri, Neuvostoliitto) oli suomalainen ammattiyhdistysaktiivi ja toimittaja. Vuosina 1929–1930 hän toimi Suomen ensimmäisen ammatillisen keskusjärjestön Suomen Ammattijärjestön (SAJ) puheenjohtajana.


title: Isak Heikka

text: Ennen vuoden 1918 sisällissotaa Heikka toimi muun muassa sosiaalidemokraattisen puolueen organisaattorina Oulun läänin pohjoisessa vaalipiirissä. Venäjällä tapahtuneen helmikuun vallankumouksen ja tsaarinvallan luhistumisen jälkeen hän oli maaliskuussa 1917 perustamassa Tornion työväenneuvostoa. Saman vuoden lokakuussa työväenneuvosto muodosti Heikan johtamassa kokouksessa paikkakunnalle työväen järjestyskaartin. Sisällissodan yhteydessä teloitettiin lukuisia Meri-Lapin ja Oulun seudun työväenliikkeen voimahahmoja, mutta Heikka onnistui pakenemaan Ruotsin puolelle ja piileskelemään siellä syksyyn 1918 saakka.


title: Isak Heikka

text: Sisällissodan jälkeen Heikka kuului SDP:n radikaaliin siipeen ja oli toukokuussa 1920 mukana Helsingissä jäljestetyssä Suomen Sosialistisen Työväenpuolueen perustavassa kokouksessa. Kommunistien päästyä valtaan SAJ:ssä vuonna 1921, valittiin Heikka vuosikymmenen lopulla sen viimeiseksi puheenjohtajaksi. Hänen aikansa järjestön johdossa päättyi sen syyskuussa 1930 kommunistilakien nojalla tapahtuneeseen lakkauttamiseen. Tämän jälkeen Heikka joutui äärioikeistolaisen Lapuan liikkeen muiluttamaksi ja siirtyi Neuvostoliittoon, jossa hän työskenteli Petroskoissa ilmestyvän Karjalan Sanomien toimittajana. Heikka vangittiin Stalinin vainojen yhteydessä vuonna 1937 ja teloitettiin Karhumäen piirin Sandarmohissa huhtikuussa 1938.


title: Tuomas Hoikkala

text: Tuomas Hoikkala (s. 1957 Valkeala) on suomalainen taidemesenaatti, yrittäjä ja taidekeskus Salmelan perustaja. Hän on koulutukseltaan muusikko, suorittanut saksofoninsoiton loppututkinnon Sibelius-Akatemiassa. Hän on muuttanut Vuohijärven kirkon luonto- ja kulttuurikeskukseksi.


title: Tuomas Hoikkala

text: Hoikkala omistaa Viipurissa Lallukan talossa huoneiston, joka on maksutta taiteilijoiden käytössä. Samoin Salmela on näyttelykauden ulkopuolella muutaman eri taiteenalojen edustajan käytössä maksutta.


title: Tuomas Hoikkala

text: Hoikkala sai vuonna 2014 tasavallan presidentin myöntämän konsulin arvonimen.


title: Puhe (esitys)

text: Puhe on suullinen esitys, joka pidetään tavallisesti jossain tilaisuudessa. Puheessa voidaan esittää esimerkiksi tervehdys, onnittelu, kiitos tai kannanotto. Erilaisia puhetyyppejä ovat poliittinen puhe (kuten vaalipuhe), avajaispuhe, hartauspuhe, kiitospuhe, muistopuhe, juhlapuhe, maljapuhe ja saarna.


title: Pertti Muukkonen

text: Pertti Juhani Muukkonen (s. 6. elokuuta 1927) on suomalainen oikeustieteilijä ja emeritusprofessori. Hän on ollut Turun yliopiston siviilioikeuden professori 1961–1964 ja Helsingin kauppakorkeakoulun kauppaoikeuden professori 1964–1987. Hän on julkaissut asiakirjaoppaita.


title: Strofantidiini

text: Strofantidiini (CHO) on steroidirakenteinen kardenolideihin kuuluva orgaaninen yhdiste. Se esiintyy aglykonina useiden kasvien glykosideissa.


title: Strofantidiini

text: Huoneenlämpötilassa strofantidiini on valkoista kiteistä ainetta. Kuumennettaessa sulamispisteeseensä se sulaa kuohuen ja hajoaa osittain. Yhdiste on käytännöllisesti katsoen veteen liukenematonta, mutta liukenee moniin orgaanisiin liuottimiin kuten alkoholeihin, etikkahappoon, asetoniin, kloroformiin ja bentseeniin. Strofantidiini on optisesti aktiivinen yhdiste ja sen ominaiskiertokyky metanoliliuoksessa (c= 2,8 mol/l) on +43,1 °. Strofantidiiniä esiintyy monissa kasveissa glykosidina, esimerkiksi kielossa esiintyvässä konvallatoksiinissa on glykosidinen sidos ramnoosin ja strofantidiinin välillä, strofanteissa ("Strophanthus") esiintyvissä kymariinissa, jossa sokeriosana on kymaroosi ja strofantiinista, jossa sokeriosa on kymaroosi ja kaksi glukoosimolekyyliä.


title: Strofantidiini

text: Strofantidiini on erittäin myrkyllinen yhdiste eläimille. Sen myrkyllisyys perustuu natrium-kaliumpumpun toiminnan inhibitoitumiseen, mikä johtaa kalsiumpitoisuuden kasvuun solussa ja rytmihäiriöihin.


title: Strofantidiini

text: Strofantidiinista on valmistettu norprogesteronia, jonka vaikutukset ovat samankaltaiset kuin progesteronilla, mutta se on 4–8 kertaa progestronia potentimpi yhdiste.


title: Or Sasson

text: Or Sasson (s. 18. elokuuta 1990) on israelilainen judoka.


title: Or Sasson

text: Sasson saavutti Rio de Janeiron olympialaisissa 2016 pronssia yli 100 kg:n painoluokassa. Bakun Euroopan kisoissa 2015 hän sai samassa sarjassa hopeaa hävittyään loppuottelussa georgialaiselle Adam Okruašvilille. Hän sai samassa painoluokassa hopeaa myös Kazanin EM-kilpailuissa 2016 hävittyään finaalissa Ranskan Teddy Rinerille. Budapestin EM-kilpailuissa 2013 hän sijoittui viidenneksi alle 100 kg:n painoluokassa. Hän voitti makkabiadeissa 2009 kultaa alle 100 kg:n sarjassa.


title: Or Sasson

text: Sasson on saavuttanut Masters-, Grand Slam- ja Grand Prix -kilpailuissa yhden turnausvoiton sekä sijoittunut kaksi kertaa toiseksi ja neljä kertaa kolmanneksi. Maailmancupeissa ja Continental Open -kilpailuissa hänellä on neljä turnausvoittoa, yksi kakkossija ja viisi kolmossijaa. Hän on voittanut aikuisten sarjassa kuusi Israelin-mestaruutta.


title: Kaarlo Muuramo

text: Kaarlo Olavi Muuramo (22. syyskuuta 1921 Salo – 26. maaliskuuta 1992) oli suomalainen virkamies ja varatuomari. Hän oli maatilahallituksen ylijohtaja 1971–1983 ja pääjohtaja 1983–1986.


title: Mārtiņš Antons

text: Mārtiņš Antons (1888 – 1941) oli latvialainen asianajaja ja poliitikko.


title: Mārtiņš Antons

text: Hän valmistui Pietarin valtionyliopiston lakitieteellisestä tiedekunnasta vuonna 1912. Sen jälkeen hän toimi asianajajana Riiassa. Ensimmäisen maailmansodan aikana hän oli Baltian pakolaiskomitean jäsen. Hänet valittiin perustuslakikokouksen jäseneksi (1920).


title: Majlinda Kelmendi

text: Majlinda Kelmendi (s. 9. toukokuuta 1991 Peć, Pejë) on kosovolainen judon olympiavoittaja, maailman- ja Euroopan-mestari. Hän on kilpaillut vuodesta 2009 alkaen sarjassa 52 kg. Kosovon epävakaasta poliittisesta asemasta johtuen hän on kilpaillut useissa arvokilpailuissa kansainvälisen judoliiton lipun alla.


title: Majlinda Kelmendi

text: Kelmendi oli Lontoon olympialaisissa 2012 Albanian edustajana yhdeksäs. Rio de Janeiron olympialaisissa 2016 hän saavutti kultaa 52 kiloisten sarjassa Kosovon edustajana ja teki historiaa ollen maan ensimmäinen olympiavoittaja ja -mitalisti. Loppuottelussa hän kukisti italialaisen Odette Giuffridan.


title: Majlinda Kelmendi

text: Kelmendi voitti maailmanmestaruuden Rio de Janeirossa 2013 kukistettuaan loppuottelussa brasilialaisen Érika Mirandan ja Tšeljabinskissa 2014 voitettuaan finaalissa romanialaisen Andreea Chițun. Budapestin MM-kilpailuissa 2017 hän sijoittui viidenneksi.


title: Majlinda Kelmendi

text: Kelmendi voitti Euroopan-mestaruuden Montpellier’ssa 2014 kukistettuaan loppuottelussa venäläisen Natalija Kuzjutinan, Kazanissa 2016 voitettuaan finaalissa ranskalaisen Priscilla Gneton ja Varsovassa 2017 kukistettuaan loppuottelussa venäläisen Alesja Kuznetsovan. Hän sai EM-pronssia Budapestissa 2013.


title: Majlinda Kelmendi

text: Hän voitti alle 20-vuotiaiden maailmanmestaruuden 2009, saman ikäluokan Euroopan-mestaruuden 2009 ja 2010 sekä alle 23-vuotiaiden Euroopan-mestaruuden 2012.


title: Majlinda Kelmendi

text: Kelmendi on saavuttanut Masters-, Grand Slam- ja Grand Prix -kilpailuissa neljätoista turnausvoittoa, kaksi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on neljä turnausvoittoa, kolme kakkossijaa ja kolme kolmossijaa.


title: August Sang

text: August Sang (27. heinäkuuta 1914 – 14. lokakuuta 1969) oli virolainen runoilija, joka julkaisi ilmaisukeinoiltaan yksinkertaista, humaaniin ihmisymmärtämykseen kutsuvaa, mietiskelevää runoutta ja käänsi maailmankirjallisuutta viroksi. Hänen runojensa suomennoksia on julkaistu ainakin antologiassa 20 nykyvirolaista runoilijaa. Sang kuului 1930-luvun keskivaiheilla esiin marssineeseen uuteen virolaiseen runoilijapolveen. Häntä on kutsuttu alakuloisen optimistiseksi.


title: Nora Gjakova

text: Nora Gjakova (s. 17. elokuuta 1992) on kosovolainen judon Euroopan-mestari. Hän on kilpaillut sarjassa 57 kg vuodesta 2010 lähtien.


title: Nora Gjakova

text: Gjakova voitti Euroopan-mestaruuden Tel Avivissa 2018 kukistettuaan loppuottelussa saksalaisen Theresa Stollin. Hän saavutti pronssia Bakun Euroopan kisoissa 2015, Kazanin EM-kilpailuissa 2016 ja Varsovan EM-kilpailuissa 2017. MM-kilpaiuissa hän on sijoittunut seitsemänneksi Rio de Janeirossa 2013 ja Bakussa 2018. Rio de Janeiron olympialaisissa 2016 hän karsiutui kahden ottelun jälkeen. Hän voitti alle 23-vuotiaiden Euroopan-mestaruuden 2014.


title: Nora Gjakova

text: Gjakova voitti Välimeren kilpailuissa kultaa 57 kg:n sarjassa 2018. Hän on saavuttanut Masters-, Grand Slam- ja Grand Prix -kilpailuissa neljä turnausvoittoa, sijoittunut kerran toiseksi ja kolme kertaa kolmanneksi. Hän on saavuttanut maailmancupeissa ja Continental Open -kilpailuissa kolme turnausvoittoa, yhden kakkossijan ja neljä kolmossijaa.


title: Karvala

text: Karvala voi tarkoittaa seuraavia:


title: Karvala (Lappajärvi)

text: Karvala on kylä Lappajärvellä Lappajärven länsirannalla maantien 711 varrella. Kylä ulottuu Hevosaholta Aholaan. Matkaa kunnan keskustaan on Karvalasta noin 12 km. Kylässä toimivat Karvalan nuorisoseura sekä Lappajärven länsirannan kyläyhdistyssekä useita yrityksiä.


title: Myntti

text: Myntti on suomalainen sukunimi, joka on muun muassa seuraavilla henkilöillä:


title: Myrberg

text: Myrberg tai Myhrberg on muun muassa seuraavien henkilöiden sukunimi:


title: Vehmaskylä (Mikkeli)

text: Vehmaskylä on noin 200 asukkaan kylä Mikkelissä, vajaan 20 kilometrin päässä keskustasta. Kylän korkein kohta on Vanhalanmäki, joka on 173 metriä korkea. Kylän alueella sijaitsee kolme järveä, Lylyjärvi, Avojärvi ja Hanhijärvi.


title: Matti Mård

text: Matti Pekka Mård (15. elokuuta 1934 Kiuruvesi – 15. toukokuuta 2018 Espoo) oli suomalainen sähkötekniikan tutkija ja professori. Hän toimi vuosina 1983–1997 Teknillisen korkeakoulun sähkökäytön ja tehoelektroniikan professorina.


title: Matti Mård

text: Mård kirjoitti ylioppilaaksi Kiuruveden yhteiskoulusta 1955. Hän opiskeli Teknillisessä korkeakoulussa, josta valmistui diplomi-insinööriksi 1961, ja tekniikan lisensiaatiksi ja tohtoriksi 1976. Hänen pääosin suomenkielinen ja osin englanninkielinen väitöskirjansa (1976) oli otsikoitu "Sähkömoottorikäytön taloudellisesta mitoittamisesta : Method for economic dimensioning of electric motor drive".


title: Matti Mård

text: Hän toimi suunnnitteluinsinöörinä Oy Strömberg Ab:llä vuosina 1961–1974. Siellä hän perehtyi ilmapuolustustekniikan ja eri liikennevälineiden sähköiseen säätö- ja ohjaustekniikkaan. Vuosina 1961–1962 hän osallistui ilmatorjuntalaskimen ja tykinohjauksen opetuskurssille Sveitsissä. Hänen laati muun muassa monia laskelmia, joiden pohjalta Suomen sähköjunien moottorikäyttöjä ohjattiin kymmenien vuosien ajan. Teknillisessä korkeakoulussa työskennellessään (1974-) hän jatkoi yhteystyötä teollisuuden kanssa etenkin ABB Strömbergin kanssa. Hänen tutkimustyönsä aiheena oli sähkökäyttö ja tehoelektroniikka, sähkökäyttöjen taloudellinen mitoittaminen ja kustannustehokkuus. Hän oli osaltaan vaikuttamassa siihen, että maailman suurin taajuusmuuttajia valmistava tehdas sijaitsee Helsingissä.


title: Matti Mård

text: Lähteenä pääosin


title: Tucker 48

text: Tucker 48 (nimetty mallivuotensa mukaan) oli yhdysvaltalaisen autotehtailija Preston Tuckerin kehittämä henkilöauto. Tuckerin tuotanto alkoi keväällä 1948 ja sitä ehdittiin valmistaa 51 kappaletta. Seuraavana keväänä auton tuotantolinjat suljettiin ja yhtiö joutui lopettamaan toimintansa siihen kohdistuneen negatiivisen julkisuuden vuoksi. Seuranneessa oikeudenkäynnissä kaikki syytökset Tuckeria vastaan todettiin perusteettomiksi, mutta auton valmistusta ei enää jatkettu.


title: Tucker 48

text: Toisen maailmansodan jälkeen amerikkalaiset autonostajat odottivat General Motorsilta Ford Motor Companylta ja Chrysler Corporationilta mullistavia autouutuuksia, jotka eroaisivat ulkonäöltään riittävän paljon ennen sotia valmistetuista malleista. Uutuuksien suunnittelu vei kuitenkin aikansa, ja Studebaker ehti ensimmäisenä uusimaan mallistonsa täysin uudella sodanjälkeisellä mallilla vuosina 1946–1947.


title: Tucker 48

text: Autotehtailija Tucker käsitti, mikä mahdollisuus pienillä valmistajilla edessään. Hän aloitti autonsa suunnittelun jo sodan aikana, mutta ei halunnut käyttää tavanomaisia ratkaisuja, vaan panosti autonsa turvallisuuteen, laatuun ja lukuisiin innovaatioihin. Yleisestä tavasta poiketen Tuckerin moottori tuli auton taa. Voimanlähde oli Air-Cooled Motorsin helikopterimoottorista kehitelty 6-sylinterinen Bokserimoottori, joka litteän muotonsa vuoksi saatiin sijoitettua taka-istuinta alemmaksi melu- ja pakokaasuhaittojen elinoimiseksi. Autonsa muotoilussa Tucker käytti kahta eri autosuunnittelijaa, joista jälkimmäisenä palkattu Alex Tremulis suunnitteli auton sen lopulliseen ulkoasuunsa. Suunnittelijoiden vaihtuessa myös auton mallinimi "Torpedo" hylättiin, ja ensimmäistä täysin käsityönä tehtyä autoa kutsuttiin "Tin Gooseksi" (peltihanhi). Lopulliseksi nimeksi muotoutui Tucker "48" valmistusvuoden mukaan.


title: Tucker 48

text: Saadakseen autonsa sarjatuotannon alulle Tucker tarvitsi tuotantoon sopivat tilat. Yhdysvaltain sotilashallinto, joka oli vastuussa sotateollisuuteen käytettyjen tehdasrakennusten jakamisesta kansallisen talouden elvyttämiseen, etsi Chicagosta sopivan tehdasrakennuksen, joka oli tyhjillään autonvalmistaja Dodgen lopetettua B-29-pommikoneiden moottorien valmistuksen. Huhut Tuckerin tulevasta nykyaikaisesta autosta herättivät runsaasti kiinnostusta autoteollisuuden sisällä ja autojen ostajien keskuudessa. Keväällä 1947 Tucker sai 15 000 000 dollarin ”starttirahan” suurelle projektilleen.


title: Tucker 48

text: Tuckerin prototyyppi valmistui alkukesästä 1947 ja auton esittelytilaisuuteen osallistui tuhansia vieraita. Vain hieman ennen auton paljastamista yleisölle siihen jouduttiin tekemään viime hetken korjauksia, kun sähkölaitteet eivät toimineet, moottori kävi vain ajoittain ja pyöräntuenta petti. Lopulta Tucker saatiin kuntoon ja rullattiin esiripun takaa näyttelyalueelle, jossa sitä pidettiin yleisön nähtävänä myöhäisiltaan asti. Kansa ihastui auton muotoiluun, turvallisuuteen ja suuriin tehoihin. Matala korin rakenne toi Tuckerille selvän aerodynaamisen edun, ja katon suippeneva muoto ja sulavalinjainen ilmaa leikkaava keula antoivat alhaisen 0,30 ilmanvastuskertoimen. Keulan keskellä ollut kolmas ajovalo kääntyi etupyörien mukana. Prototyyppi sai moitteita peruutusvaihteen toimimattomuudesta, ja huhu ”Tucker Torpedosta, joka liikkuu vain eteenpäin” levisi nopeasti. Ongelma korjattiin hetkessä ja asia unohtui. Lähes kaikki autoista kiinnostuneet olivat innoissaan Tuckerin ainutlaatuisuudesta.


title: Tucker 48

text: Keväällä 1948 Tuckerin tuotantolinjat olivat valmiina tekemään ensimmäinen pilotti-erän ennen varsinaisen tuotannon alkamista. Monet potentiaaliset sijoittajat olivat kiinnostuneita autosta, ja tarjosivat rahaa ennakkoon. Myös Detroitin "Kolme Suurta" (GM Chrysler ja Ford) osoittivat kiinnostuksensa hankkia oikeudet Tuckerin valmistukseen, mutta yksikään tarjous ei saanut vastakaikua. Auton ennakkotilausten määrät olivat valtavat, mutta rahalliset vaikeudet sekä moottorin ja Tuckermatic-vaihteiston ongelmat viivyttivät tuotannon aloittamista.


title: Tucker 48

text: Tucker kuitenkin käynnisti autojen ennakkomyynnin saadakseen kokoon viisi miljoonaa dollaria varastojen täydentämiseksi. Yrittämällä muuttaa ihmisten kiinnostuksen rahaksi hän perusti 2 000 Tucker-myyjän verkoston, kauppasi jälleenmyyntioikeuksia ja myi yrityksen osakkeita. Lisäksi Tucker lupasi kaikille auton ennakkotilaajille ilmaisen varustepaketin, johon sisältyivät radio ja penkinsuojukset. Saatuaan kokoon 2 000 000 dollaria Tucker joutui SEC:n (United States Securities and Exchange Commission) tarkkailuun, sillä hän ei edelleenkään ollut käynnistänyt auton sarjavalmistusta.


title: Tucker 48

text: SEC:n ja Yhdysvaltain oikeusministeriön tutkijat aloittivat laajamittaiset tutkimukset autotehtaassa ja epäilykset petoksesta johtivat siihen, että Tucker joutui lomauttamaan 1 600 työntekijää. SEC:n tehtäväksi jäi osoittaa, ettei ensimmäistäkään autoa ollut tehty.


title: Tucker 48

text: Tutkinnan päätteeksi Tucker ja hänen yhtiökumppaninsa haastettiin oikeuteen. Tuckeria syytettiin petoksesta ja arvopaperihuijauksesta. Oikeudenkäynnissä väitettiin, että hän oli myynyt olemattoman autotehtaan osakkeita ja kerännyt ennakkomaksuja autosta, jota ei ollut tarkoitus koskaan valmistaa. Oikeudenkäynnin edetessä oikeustalon eteen ajettiin ”todisteena” kaikki 51 valmistettua Tuckeria, jotka pieni työntekijäryhmä oli koonnut tuotantolinjalla vaikean tilanteen aikana. Tämän jälkeen syytteistä luovuttiin, mutta oikeudenkäynti ja kielteinen julkisuus olivat romahduttaneet osakkeiden arvon, ja keväällä 1949 tehdas lopetti toimintansa.


title: Tucker 48

text: Preston Tucker itse uskoi joutuneensa salaliiton uhriksi. Hänen tulkintansa mukaan vakiintunut autoteollisuus, korruptoituneet poliitikot ja lehdistö olivat vastuussa hänen epäonnistumisestaan.


title: Tucker 48

text: 1950-luvulla perustettu Tucker Car Club toimii edelleen, ja kerhossa on yhä yli 600 jäsentä, joista 40 omistaa itse Tuckerin. Kaikista rakennetuista Tuckereista (50 ja prototyyppi) oli yhä jäljellä 47 kappaletta. Jokaisen jäljellä olevan auton arvo on vähintään $250 000. Vuonna 2012 alkuperäinen Tucker myytiin huutokaupassa Yhdysvalloissa 2,9 miljoonalla dollarilla.


title: Antoni Jan Ostrowski

text: Antoni Jan Ostrowski (1782–1845) oli puolalainen aatelinen (szlachta), maanomistaja, poliittinen ja taloudellinen aktivisti sekä kenraali ja tiedottaja.


title: Antoni Jan Ostrowski

text: Hänestä tuli senaattorilinnanherra ja Sejmin jäsen Puolan kuningaskunnassa (1815–1830). Marraskuun kansannousun aikana vuosina 1830–1831 hänet nimitettiin kansalliskaartin komentajaksi. Kansannousun epäonnistumisen jälkeen hän muutti Ranskaan.


title: Martti Harju

text: Martti Olavi Harju (s. 26. toukokuuta 1949  Nivala) on hallintotieteiden lisensiaatti, joka toimi kunnan- ja kaupunginjohtajana.


title: Martti Harju

text: Martti Harju syntyi maanviljelijä, kirvesmies Tauno Esaias Harjun ja emäntä Iida Johanna Kiviniemen perheeseen. Hänen puolisonsa on Aila Kaarina Pysäys. Harju valmistui sosionomiksi 1977 ja yhteiskuntatieteiden kandidaatiksi 1978. Hallintotieteiden maisterin tutkinnon hän suoritti 1979 ja lisensiaatin tutkinnon 1984. Harju toimi Kaustisen kunnansihteerinä 1979–1980. Hän oli Keiteleen kunnanjohtaja 1980–1982, Sotkamon kunnanjohtaja 1982–1987 ja Iisalmen kaupunginjohtaja vuodesta 1987. Eläkkeelle Harju jäi 19. huhtikuuta 2013.


title: Martti Mäenpää (juristi)

text: Martti Hermanni Mäenpää (s. 22. tammikuuta 1924 Vilppula) on suomalainen juristi ja korkeimman hallinto-oikeuden hallintoneuvos vuodesta 1972. Hän suoritti ylemmän oikeustutkinnon 1949 ja sai varatuomarin arvon 1952.


title: Kalle Heikki Mannerkorpi

text: Kaarle (Kalle) Heikki Mannerkorpi (sukunimi aik. "Mohell", 18. huhtikuuta 1885 Pielisjärvi – 11. lokakuuta 1966 Joensuu) oli suomalainen kirkkoherra ja kirjailija. Hän käytti myös nimimerkkiä "Täti Cecilia".


title: Kalle Heikki Mannerkorpi

text: Mannerkorven vanhemmat olivat kirvesmies, mylläri Johan (Janne) Fredrik Mohell ja Riitta Tiina Tuupanen. Hän pääsi ylioppilaaksi 1905 Joensuun klassillisesta lyseosta ja suoritti teologian erotutkinnon Helsingin yliopistossa 1911. Mannerkorpi vihittiin papiksi 1911.


title: Kalle Heikki Mannerkorpi

text: Mannerkorpi oli Käkisalmen kirkkoherrana 1925–1926 ja Rautavaaran kirkkoherrana 1928–1955. Hän toimi myös pappina ja opettajana suomalaisten siirtolaisten parissa Yhdysvalloissa useaan otteeseen.


title: Kalle Heikki Mannerkorpi

text: Mannerkorpi oli naimisissa vuodesta 1911 Taimi Maria Tapanisen kanssa. Heidän poikansa oli kirjailija ja kääntäjä Juha Mannerkorpi.


title: Mård

text: Mård on muun muassa seuraavien henkilöiden sukunimi:


title: Wimbledonin tennisturnaus 2015

text: Vuoden 2015 Wimbledonin tennisturnaus pelattiin 29. kesäkuuta – 12. heinäkuuta 2015 Wimbledonissa, Lontoossa. Se oli kaikkiaan 129. Wimbledonin tennisturnaus ja vuoden kolmas Grand Slam -turnaus. Naisten kaksinpelin puolustava mestari oli Petra Kvitová ja miesten Novak Đoković.


title: Wimbledonin tennisturnaus 2015

text: Turnauksen ottelukaavio julkaistiin 26. kesäkuuta 2014.


title: Wimbledonin tennisturnaus 2015

text: Naisten kaksinpeliturnauksen voitti Serena Williams ja miesten kaksinpeliturnauksen Novak Đoković.


title: Nastassia Markiewicz

text: Nastassia Markiewicz (s. 28. syyskuuta 1987 Toronto, Ontario, Kanada on kanadalainen elokuvanäyttelijä. Hän on esiintynyt muun muassa elokuvissa Cyberbully (2011), Freewind (2012), Gerotophilia (2013) ja Meat (2015). Lisäksi hänellä on rooleja televisiossa.


title: Tapani Hellstén

text: Tapani Hellstén on Kevan varatoimitusjohtaja ja entinen Hämeenlinnan kaupunginjohtaja. Hän toimi muun muassa Hämeenlinnan kaupungin apulaiskaupunginjohtajana, Hämeen lääninhallituksessa pääsihteerinä ja neuvottelevana virkamiehenä sekä ministerin erityisavustajana sisäasiainministeriössä, kunnes aloitti Hämeenlinnan kaupunginjohtajana vuonna 2011. Marraskuussa 2012 hänet valittiin Kevan varatoimitusjohtajaksi.


title: Pekka Mäenpää

text: Pekka Heikki Mäenpää (s. 6. kesäkuuta 1939 Tampere) on suomalainen lääkäri ja Kuopion yliopiston biokemian professori. Hänen tutkimusalaansa ovat olleet kudosten energia-aineenvaihduta ja nukleiinihappo- ja valkuaisainesynteesi. Hän oli Helsingin yliopistossa lääketieteellisen kemian dosentti 1971–1987. Hän teki tutkimustyötä Yhdysvalloissa 1960-1970-luvulla.


title: Wimbledonin tennisturnaus 2015 – naisten kaksinpeli

text: Petra Kvitová oli turnauksen puolustava mestari. Hän hävisi kolmannella kierroksella Jelena Jankovićille.


text:
Turnauksen voitti Serena Williams, joka päihitti loppuottelussa Garbiñe Muguruzan. Mestaruus oli Williamsille uran kuudes Wimbledonissa.
 Elina Svitolina "(2. kierros)"
 Sabine Lisicki "(3. kierros)"
 Sara Errani "(2. kierros)"
 Garbiñe Muguruza "(loppuottelu)"
 Madison Keys "(puolivälierät)"
 Samantha Stosur "(3. kierros)"
 Viktoryja Azarenka "(puolivälierät)"
 Flavia Pennetta "(1. kierros)"
 Alizé Cornet "(2. kierros)"
 Svetlana Kuznetsova "(2. kierros)"
 Barbora Strýcová "(1. kierros)"
 Jelena Janković "(4. kierros)"
 Irina-Camelia Begu "(3. kierros)"
 Belinda Bencic "(4. kierros)"
 Camila Giorgi "(3. kierros)"
 Caroline Garcia "(1. kierros)"


title: Wimbledonin tennisturnaus 2015 – miesten kaksinpeli

text:
Novak Đoković on turnauksen puolustava mestari ja voitti turnauksen nyt toisen kerran peräkkäin. Hän päihitti loppuottelussa Roger Federerin.
 John Isner "(3. kierros)"
 Gaël Monfils "(3. kierros)"
 Tommy Robredo "(1. kierros)"
 Roberto Bautista Agut "(4. kierros)"
 Richard Gasquet "(välierät)"
 Viktor Troicki "(4. kierros)"
 Ivo Karlović "(4. kierros)"
 Leonardo Mayer "(3. kierros)"
 Andreas Seppi "(3. kierros)"
 Nick Kyrgios "(4. kierros)"
 Bernard Tomic "(3. kierros)"
 Pablo Cuevas "(1. kierros)"
 Guillermo García-López "(1. kierros)"
 Fabio Fognini "(2. kierros)"
 Jack Sock "(1. kierros)"
 Dominic Thiem "(2. kierros)"


title: Kerenski (laulu)

text: Kerenski on suomalainen kansanlaulu, jonka aiheena on Venäjän pääministerinä vuonna 1917 toiminut Aleksandr Kerenski. Laulun sanat kertovat Kerenskin hukkaan valuneesta yrityksestä säilyttää Venäjän valtakunta yhtenäisenä. Räikeän pilkkalaulun julkinen esittäminen kiellettiin pian Suomen itsenäistymisen jälkeen.


title: Kerenski (laulu)

text: ”Kerenski” pohjautuu venäläiseen kapakkalauluun ”Kak tsvetok dušistyi” (), jonka säveltäjäksi on mainittu Aleksandr ”Sasha” Makarov. Suomalaisen sanoituksen tekijää ei tunneta. Samaan aikaan tunnettiin myös vauhdikas tanssi, jota Suomessa ruvettiin säestämään Kerenskistä kertovalla pilkkalaululla ja joka siitä alkaen on myös tunnettu kerenskinä. Tanssi ja sen sävelmä ovat lähtöisin Ukrainasta, missä ne tunnetaan nimellä 'karapet' (карапет).


title: Kerenski (laulu)

text:
Laulun ensimmäisen säkeistön sanat kuuluvat seuraavasti:
Kerenski se leipoi tuiman taikinan,
suolaksi hän aikoi pienen Suomenmaan.
Ai ai Kerenski, turha on sun toiveesi,
Suomi on jo vapaa maa ryssän vallasta.


title: Kerenski (laulu)

text: ”Kerenskin” säveleen on myöhemmin tehty Suomessa useita, pääosin humoristisia lauluja, kuten Reino Helismaan ”Vesijohtomies”, M. A. Nummisen esittämänä tunnettu ”Maailma se on kuin silkkiä vaan” (alkujaan ”Rukkaset saanut”, millä nimellä kappaleen levytti myös Markus Rautio) sekä kertosäe Jukka Virtasen sanoittamasta ja Simo Salmisen esittämänä tunnetusta ”Politiikkalaulusta”. Ahti H. Einola kirjoitti lauluun oman sanoituksensa nimellä ”Kulkuripoika Helsingissä” (”Asuntopula Helsingissä”), jonka ovat levyttäneet Kuuno Sevander vuonna 1929 ja Reino Helismaa vuonna 1963. S. Albert Kivinen on tehnyt säveleen kokoomusta pilkkaavan laulun ”Kykypuolueen historia”.


title: Kaarlo Mäkelä

text: Kaarlo Veikko Mäkelä (4. lokakuuta 1909 Hamina – 16. lokakuuta 2000 Helsinki) oli suomalainen diplomaatti ja suurlähettiläs. Hän valmistui filosofian maisteriksi 1945. Hän oli Suomen kaupallinen edustaja Saksan liittotasavallassa 1964–1968, aikana ennen suurlähetystön perustamista. Sen jälkeen hän oli suurlähettiläs Bukarestissa 1968–1972, ulkoministeriön hallinnollisen osaston osastopäällikkö 1973–1974 ja suurlähettiläs Bernissä 1974–1976.


title: Daniel Sprong

text: Daniel Sprong (s. 17. maaliskuuta 1997 Amsterdam, Alankomaat) on alankomaalais-kanadalainen jääkiekkoilija, joka pelaa NHL-seura Anaheim Ducksissa. NHL-joukkue Pittsburgh Penguins varasi Sprongin toisella kierroksella 46. pelaajana vuonna . Eliteprospects.com -sivuston Curtis Joen mukaan hänen vahvuuksiinsa kuuluu maalintekotaidot, luistelu, luovuus, syöttäminen, kiekonhallinta, kahden suunnan pelaaminen ja työteliäisyys. Sprongilla on kuitenkin kokonaisvaltaisesti kehitettävää kaikilla osa-alueilla. Hän laukoo oikealta.


title: Daniel Sprong

text: Sprong on kaikkien aikojen ensimmäinen ja NHL:ssä pelannut alankomaalaispelaaja. Häntä aiemmin NHL:ssä on pelannut alankomaalaissyntyisistä pelaajista vain Ed Kea.


title: Daniel Sprong

text: Sprong aloitti jääkiekkoilun synnyinkaupungissaan Amsterdamissa omien sanojensa mukaan noin 4–5-vuotiaana, jolloin hän pelasi jo tuolloin 12–13-vuotiaiden poikien kanssa. Hän muutti perheineen jo 7-vuotiaana Kanadaan, Québecin Île Bizardiin pelatakseen jääkiekkoa. Sprong pelasi Deux-Rivesin juniorijoukkueissa aina kauteen 2011–2012 saakka, jolloin hän siirtyi kesken kauden Yhdysvaltoihin ja AYHL-junioriliigan Wilkes-Barre Knightsiin. Sprong voitti siellä kauden päätteeksi mestaruuden. Hän voitti myös USA Hockeyn alle 14-vuotiaiden Tier I -junioreiden mestaruuden. Kaudeksi 2012–2013 Sprong palasi Québeciin ja rikkoi paikallisessa junioriliigassa tehoilla 48+56=104 Lac St-Louis Tigres Espoirin joukkueen seurakohtaisen yhden kauden piste-ennätyksen, jonka Alex Killorn teki 78 tehopisteellään kaudella 2004–2005. Hän voitti joukkueessa QMJHL Gold Cupin mestaruuden.


title: Daniel Sprong

text: QMJHL-joukkue Charlottetown Islanders varasi Sprongin 13. pelaajana vuonna 2013. Hän siirtyi joukkueeseen kauden 2013–2014, jolloin Sprong voitti Islandersin sisäisen piste-, maali- ja syöttöpörssin tehoilla 30+38=68. Hän oli joukkueen paras pistemies ja maalintekijä myös kevään 2014 pudotuspeleissä tehoilla 4+1=5. Sprong valittiin kauden päätteeksi QMJHL:n tulokkaiden tähdistökentälliseen. Kaudella 2014–2015 hän oli myös Islandersin paras pistemies, maalintekijä ja syöttäjä tehoilla 39+49=88. Kevään 2015 pudotuspeleissä Sprong oli joukkueen paras maalintekijä ja jakoi sisäisen pistepörssin voiton Ross Johnstonin kanssa tehoilla 7+4=11. Hän pelasi kauden aikana myös CHL Top Prospects Gamessa.


title: Daniel Sprong

text: Pittsburgh Penguins varasi Sprongin ensimmäisellä varausvuorollaan toisella kierroksella 46. pelaajana . Hänestä tuli kaikkien aikojen ensimmäinen NHL:ään varattu alankomaalaispelaaja. Saman vuoden elokuussa Sprong teki kolmivuotisen tulokassopimuksen Penguinsin kanssa. Hän otti heti harjoitusleirin päätteeksi pelipaikan NHL:stä ja teki NHL-debyyttinsä näin ollen runkosarjan avauskierroksella 8. lokakuuta 2015 vieraissa Dallas Starsia vastaan. Sprong sai ottelussa jääaikaa 8.59 minuuttia. NHL-uransa avausmaalin hän teki kauden neljännessä ottelussa 15. lokakuuta 2015 Ottawa Senatorsia vastaan. Sprong valittiin ottelun ykköstähdeksi. Hän ehti pelata NHL:ssä 18 ottelua tehden kaksi maalia, kunnes Penguins lähetti Sprongin joulukuussa takaisin QMJHL:ään. QMJHL-kauden jälkeen, huhtikuussa 2016 hän siirtyi loppukevääksi vahvistamaan Wilkes-Barre/Scranton Penguinsia AHL:n pudotuspeleihin. Sprong teki siellä kymmenessä ottelussa tehot 5+2=7. Hän oli joukkueensa paras maalintekijä Tom Kostopoulosin ja Jake Guentzelin kanssa.


title: Daniel Sprong

text: Sprongin isä Hannie pelasi omalla urallaan puolustajana Alankomaiden pääsarjatasolla.


title: Mikołaj Kozakiewicz

text: Mikołaj Kozakiewicz (1923, Slonim – 1998) oli puolalainen poliitikko, tiedottaja, professori ja sosiologi. Hän oli Zjednoczone Stronnictwo Ludowe -puolueen kansanedustaja viimeisessä kommunistisessa Sejmissä vuosina 1985 – 1989. Myöhemmin hän kuului Puolan kansanpuolueeseen ja Partia Ludowo-Demokratyczna -puolueeseen ja oli Sejmin jäsen vuosina 1989 – 1991 ja 1991 – 1993.


title: Mikołaj Kozakiewicz

text: Hän kirjoitti kirjoja varsinkin sosiologiasta. Hän ajoi homoseksuaalien oikeuksia ja kannatti mietojen huumeiden laillistamista.


title: Mauri Mäkelä

text: Mauri Mäkelä (23. joulukuuta 1920 Hamina – 14. kesäkuuta 2012 Helsinki) oli suomalainen kenraalimajuri (1979) ja pesäpalloilija. Hän oli vuosina 1977–1980 pääesikunnan sotavarustepäällikkö.


title: Andong Song

text: Song Andong (, s. 31. tammikuuta 1997 Peking, Kiina) on kiinalainen jääkiekkopuolustaja, joka pelaa USHL-joukkue Madison Capitolsissa. Hän on pelannut myös hyökkääjänä. Song on kaikkien aikojen ensimmäinen NHL:ään varattu kiinalaispelaaja, kun New York Islanders varasi hänet kuudennella kierroksella 172. pelaajana .


title: Andong Song

text: Song pelasi juniorina lähinnä Pekingin paikallisia sarjoja, kuten vielä myös Yhdysvaltain high school -vuosinaankin. Hän pelasi juniorina sittemmin Kanadassa Oakville Rangersin joukkueessa ja vuodet 2012–2015 hän kävi Yhdysvalloissa Lawrence Academya.


title: Andong Song

text: New York Islanders varasi Songin kuudennella kierroksella 172. pelaajana . Hänestä tuli kaikkien aikojen ensimmäinen kiinalaispelaaja. Kaudeksi 2015–2016 Song siirtyi Phillips Andoverin high school -joukkueeseen. Madison Capitols varasi hänet 170. pelaajana USHL:n varaustilaisuudessa 2016. Song siirtyi joukkueeseen kaudeksi 2016–2017.


title: Andong Song

text: Kauden 2018–2019 alusta Song on kiinnitetty Cornellin yliopistoon.


title: Andong Song

text: Song pelasi alle 18-vuotiaiden IIB-divisioonan MM-kilpailuissa vuosina 2014 ja 2015, joista jälkimmäisessä turnauksessa hän toimi Kiinan kapteenina.


title: Olli Mäkelä

text: Valto Eero Olavi (Olli) Mäkelä (s. 31. elokuuta 1929 Kuusankoski) on suomalainen lääkäri ja professori emeritus.


title: Olli Mäkelä

text: Mäkelän vanhemmat olivat maanviljelijä Valto Mäkelä ja Lyyli Jaakkola ja puoliso vuodesta 1954 professori Pirjo Mäkelä. Mäkelä tuli ylioppilaaksi Kuusankosken yhteiskoulusta 1949 ja valmistui lääketieteen lisensiaatiksi 1955. Tohtoriksi hän väitteli 1957 ja laboratoriotutkimuksen erikoispätevyyden hän sai 1961. Hän työskenteli uransa alkuvaiheessa Helsingin yliopistossa, yliopiston lääketieteellisen genetiikan dosentti hänestä tuli 1962. Valtion Seerumilaitoksen johtaja professorin arvolla Mäkelä oli 1965–1968, Helsingin yliopiston immunologian henkilökohtainen ylimääräinen professori 1968–1970, bakteeriopin ja serologian professori 1972–1995 sekä Suomen Akatemian tutkijaprofessori 1970–1977. Hän on tutkinut veriryhmäserologiaa ja immunologiaa. Mäkelä sai vuonna 1972 Matti Äyräpää -palkinnon ja piti luennon aiheesta "Immuunivasteen säätely".


title: Giuseppe Garibaldi (C551)

text: Giuseppe Garibaldi (runkonumero C551) on Italian laivaston lentotukialus.


title: Giuseppe Garibaldi (C551)

text: Alus tilattiin 28. helmikuuta 1978 Monfalconesta Italcantierilta. Sen köli laskettiin 26. maaliskuuta 1981 ja alus laskettiin vesille 4. kesäkuuta 1983. Aluksen koeajot alkoivat 3. joulukuuta 1984 ja se liitettiin laivastoon 30. syyskuuta 1985.


title: Giuseppe Garibaldi (C551)

text: 1990-luvun alussa aluksen Otomat-ohjukset korvattiin kahdeksalla Otomat 2 -merimaaliohjuksella. Normaalisti aluksella on kuitenkin vain puolet ohjuksista.


title: Eva-Christina Mäkeläinen

text: Eva-Christina Mäkeläinen (s. 1935) on suomalainen diplomaatti, oppiarvoltaan yhteiskuntatieteiden lisensiaatti ja filosofian tohtori. Hän toimi ulkoministeriön protokollaosaston apulaisosastopäällikkönä 1976–1980.


title: Eva-Christina Mäkeläinen

text: Mikeläinen kirjoitti väitöskirjansa 1700-luvun säätyläisten seuraelämästä ja tapakulttuurista Tampereen yliopistossa 1972.


title: Eva-Christina Mäkeläinen

text: Hän on toiminut suurlähettiläänä Ateenassa 1980–1985, Kööpenhaminassa 1985–1990, Wienissä ja samalla Ljubljanassa 1995–1998


title: Hooperin äijä

text: Hooperin äijä (myös Hooprikin äijä, tai "Hoburgsgubben") on tarinan mukaan jättiläinen, joka kutsutaan kummiksi köyhän miehen lapselle. Hänet saadaan antamaan suuret kummilahjat ja jäämään pois ristiäisistä valehtelemalla hänelle, että lapsen muita kummeja ovat Herra, Neitsyt Maria ja taivaan rumpali ja kertomalla, kuinka suuret kummilahjat nämä muka olivat antaneet. Tarina liittyy Gotlannin lounaiskulmassa olevalla Hoburgen-nimisellä vuorella sijaitsevaan muodoltaan ihmisen päätä muistuttavaan kalliojärkäleeseen, jonka nimi on Hoburgsgubben.


title: Anderson (Indiana)

text: Anderson on kaupunki Indianan osavaltiossa Yhdysvalloissa. Anderson on Madisonin piirikunnan pääkaupunki. Kaupungin asukasluku oli 55 670 vuonna 2013.


title: Anderson (Indiana)

text: Andersonin kaupunki on nimetty päällikkö William Andersonin (Kikthawenund) mukaan. Andersonin äiti oli delaware-intiaani (lenape) ja isä ruotsalaisen siirtolaisen jälkeläinen.


title: Frans Teodor Hedberg

text: Frans Teodor Hedberg (1828–1908) oli ruotsalainen näytelmäkirjailija, joka julkaisi myös novelleja. Hänen tunnetuimmat työnsä ovat eräät huvinäytelmät ja historialliset näytelmät "Dagen gryr" (1863) ja "Bröllopet på Ulfåsa" (1865). Hän oli Tukholman kuninkaallisen teatterin palveluksessa vuosina 1862–1881.


title: Morocco

text: Morocco voi tarkoittaa ainakin seuraavia:


title: Runsaudenvaihtelu

text: Runsaudenvaihtelu on useiden sukupolvien aikana tapahtuva yhden eläinlajin tai lajiyhteisön yksilömäärän vaihtelu, josta on haittaa eliöyhteisön tasapainolle. Runsaudenvaihtelu tapahtuu vuodesta toiseen tai sitten monivuotisina, rytmisinä muutossarjoina. Runsaudenvaihtelut voivat johtua joko kannan tiheydestä riippumattomista asioista (esim. ilmaston vaihtelusta) tai kannan tiheyteen liittyvistä syistä kuten kilpailu, pedot, taudit ja loiset.


title: Inga Linna

text: Inga Maaria Linna (s. 21. helmikuuta 1995) on suomalainen moukarinheittäjä. Linna edustaa Riihimäen Kiskoa ja hänen henkilökohtaisena valmentajanaan toimii Hannu Rinnekari.


title: Inga Linna

text: Ennen kautta 2015 Linnan ennätys oli toukokuussa 2014 Kotkassa heitetty 60,63. Heinäkuussa 2014 hän oli mukana alle 20-vuotiaiden MM-kilpailuissa Eugenessa jääden karsintaan.


title: Inga Linna

text: Toukokuussa 2015 Linna heitti Helsingissä uuden ennätyksensä 65,41. Kesäkuussa 2015 hän voitti yllättäen Kaustisen moukarikarnevaalin pääkilpailun parannettuaan ennätystään lähes kolme metriä lukemiin 68,25. Heinäkuussa 2015 Linna eteni loppukilpailuun alle 23-vuotiaiden EM-kisoissa Tallinnassa ja sijoittui 12:nneksi tuloksella 60,73. Elokuussa Linna voitti Porin Kalevan kisoissa SM-kultaa tuloksella 67,29. Kahdeksan aiempaa suomenmestaruutta voittanut Merja Korpela tuli toiseksi. Linna uusi Suomen mestaruuden Oulun Kalevan kisoissa 2016. Jyväskylän Kalevan kisoissa 2018 hän sai hopeaa.


title: Inga Linna

text: Talvisin Linna harjoittelee Nurmijärvellä sijaitsevan maatilan navetan vintillä.


title: Pablo Abián

text: Pablo Abián Vicen (s. 12. kesäkuuta 1985 Calatayud) on espanjalainen sulkapalloilija. 177 senttimetriä pitkä ja 78 kilogrammaa painava Abián on oikeakätinen. Hän on kesäkuussa 2015 maailmanrankingin sijalla 43.


title: Pablo Abián

text: Abián on kilpaillut kaksissa kesäolympialaisissa, vuosina 2008 ja 2012. Vuonna 2008 Pekingissä hän oli 33:s ja 2012 Lontoossa 17:s. Historian ensimmäisistä Euroopan kisoista Bakusta 2015 Abián saavutti kultaa kaadettuaan finaalissa Tanskan Emil Holstin. Hänellä on myös yksi hopea Välimeren kilpailuista vuodelta 2013.


title: Pablo Abián

text: Abián on kilpaillut nelinpelissä yhdessä veljensä Javier Abiánin kanssa.


title: Lemures

text: Lemures tai Larvae oli roomalaisessa mytologiassa nimitys pirumaisille kuolleiden hengille. Ne ilmenivät tarinoiden mukaan usein irvokkaina tai pelottavina hahmoina ja vaivasivat tai jopa vahingoittivat kuolleiden perheitä. Näiden henkien poissapitämiseksi roomalaiset tekivät Lemuria-nimellä tunnettuja rituaaleja vuosittain 9. 11. ja 13. toukokuuta. Lemuria sai tarinan mukaan alkunsa Romuluksen tekemistä rituaaleista, jotka hän teki surmattuaan veljensä Remuksen. Lamurian aikaan perheen miehen tuli nousta ylös keskiyön aikaan, pestä kätensä, heitellä mustia papuja henkien kerättäväksi ja lausua vetoomuksia henkien poistumiseksi.


title: Uninvited (kappale)

text: Uninvited on kanadalaisen laulaja-lauluntekijän Alanis Morissetten tekemä ja esittämä kappale vuoden 1998 elokuvaan "Enkelten kaupunki". Kappaleen ovat tuottaneet Alanis Morissette ja Rob Cavallo. Se julkaistiin singlenä kyseisen elokuvan soundtrack-albumilta maaliskuussa 1998. Se oli Morissetten ensimmäinen single hänen kansainvälisen "Jagged Little Pill" -debyyttialbuminsa jälkeen. Kappale kulkee neljällä piano-sävelellä ja kasvaa instrumentaaliseen kliimaksiin.


title: Uninvited (kappale)

text: Kappaleesta tuli hitti, vaikka sitä ei koskaan julkaistu singlenä myyntipisteisiin. "Uninvited" oli Morissetten neljäs ykkössingle U.S. "Billboard" Top 40 Mainstream -listalla ja se pääsi myös top 5:een Adult Top 40 -listalla ja top 40:een Modern Rock Tracks -listalla. Kappaleen menestys johtui osittain siitä, että fanit odottivat innokkaina Morissetten uutta albumia, joka lopulta julkaistiin marraskuussa 1998. "Uninvited" ei sisältynyt kyseiseen, "Supposed Former Infatuation Junkie" -albumiin. Kappaleen demo-versio kuitenkin sisällytettiin kyseisen albumin Australian-julkaisuun ja "Thank U" -kappaleen brittiläisen singlejulkaisun B-puolelle. Kokoelma-albumi "" oli ensimmäinen Morissetten albumi, joka sisälsi "Uninvited"-kappaleen alkuperäisessä studioformaatissaan. Hän esitti kappaleen akustisen version MTV Unplugged -esiintymisessään, joka julkaistiin hänen "Alanis Unplugged" -albumillaan.


title: Uninvited (kappale)

text: Uninvited sai ehdokkuuden vuonna 1999 kolmessa Grammy-palkintokategoriassa: "paras naisrocklaulajan esitys", "paras rock-kappale" ja "paras elokuvaan tai televisioon tehty kappale". Kappale voitti kahdessa ensiksi mainitussa kategoriassa. Kappale voitti ASCAPin elokuva- ja televisiomusiikkipalkinnon kategoriassa "eniten esitettyjä elokuva-kappaleita". Kappale sai myös Golden Globe -ehdokkuuden. Billboard-lehden mukaan "Uninvited" -singleä on myyty yli 7 miljoonaa kappaletta.


title: Uninvited (kappale)

text: Kappaleesta on tehnyt cover-version muun muassa Westworld-yhtye albumillaan "Skin". Se on hieman raskaampi versio, joka sisältää heavy metal -vaikutteita.


title: Uninvited (kappale)

text: Suomalainen goottimetalliyhtye Silentium on coveroinut kappaleen ja se sisältyy yhtyeen vuoden 2005 singlen "Frostnight" B-puolelle.


title: Uninvited (kappale)

text: Maaliskuussa 2014 "X Factor UK:n" viidennen kauden finalisti Daniel Evans julkaisi kappaleesta tummanpuhuvamman rockversion nettisivuillaan.


title: Uninvited (kappale)

text: Vuonna 2015 Lea Michele esitti kappaleen Rachel Berryn roolihahmossaan "Glee"-televisiosarjan jaksossa "Loser Like Me".


title: Werfen

text: Werfen on kaupunki St. Johann im Pongaun alueella, Salzburgin osavaltiossa, Itävallassa. Se on pääasiassa tunnettu Hohenwerfenin linnasta ja Eisriesenwelt-jääluolasta, joka on maailman suurin.


title: Werfen

text: Werfen sijaitsee historiallisen Pongaun alueen luoteisosassa, Tennen-vuoriston ja Berchtesgadenin Alppien eteläreunassa. Kaupunki on rakentunut Salzach-joen laaksoon, noin 40 kilometriä etelään Salzburgin kaupungista. Salzburg-Tiroli -rautatie sekä Tauern Autobahn -moottoritie kulkevat rinnakkain joen kanssa.


title: Werfen

text: Asutuskeskus on yksi vanhimpia entisen Salzburgin arkkipiispan vaikutusalueelle kuuluneista kauppapaikoista. Hohenwerfenin linna, jonka eteläpuolella kylä sijaitsee, rakennettiin 1075 arkkipiispa Gebhardin käskystä keisari Henrik IV:n kanssa käydyn Investituurariidan aikana. Toimiessaan paikallisen hallitsijan valtaistuimena, linnaan ja Werfeniin hyökättiin Talonpoikaissodan aikana vuosina 1525-1526. Werfen oli myös protestanttikansalaisten maastakarkotuksen keskus vuonna 1731, arkkipiispa Leopold Anton von Firmianin hallintokaudella. Vuoden 1816 Wienin kongressin jälkeen Werfen päätyi muiden arkkipiispan haltuun kuuluneiden alueiden mukana Itävallan keisarikunnan alaisuuteen.


title: Radien

text: Radien tai Radie on saamelaisen muinaisuskon taivaanjumala ja maailmanjärjestyksen ylläpitäjä. Nimi Radien tulee skandinaavisten kielten hallintaa tarkoittavasta sanasta "råd". Joissakin kirjallisissa lähteissä käytetään myös nimiä "Veralden Olmai" tai "Veralden Radien".


title: Radien

text: Taivaanjumalana Radienin uskottiin pitävän pystyssä niin sanottua maailmanpatsasta, ja jottei tämä sortuisi Radienille annettiin uhrilahjoja. Vanhoissa lähteissä mainitaan, että Radienin palvontaan liittyi symbolisten maailmanpatsaiden tekeminen. Palvontaan liittyi myös hedelmällisyyskultin piirteitä, kuten esimerkiksi poron sukuelinten uhraaminen.


title: Radien

text: Radien käsitettiin isän, pojan ja vaimon käsittäneeksi kolminaisuudeksi. Tämä on ehkä tulosta kristinuskon vaikutuksesta jo ennen varsinaisen lähetystyön alkua. Eteläsaamelaisissa noitarummuissa Radien esitetään kolmena ihmishahmona sädekehin. Yhden teorian mukaan Tiermes oli saamelaisten alkuperäinen taivaanjumala ja Radien on myöhempi kristinuskon vaikutuksesta syntynyt hahmo.


title: Kalasaari

text: Kalasaari on Päijänteen noin yhden kilometrin pituinen, kapea, suunnilleen etelälounas-pohjoiskoillissuuntainen saari Jyväskylässä. Lähisaaria ovat Vuoritsalo idässä sekä Iso-Lehtisaari lännessä. Kalasaaressa on yksi Päijänteen virkistysalueyhdistyksen virkistysalueista. Alueella on laituri kiinnityspoijuineen, sauna uimalaitureineen, grillikatos, jätepiste sekä kompostorikäymälä. Kalasaaressa on myös Päijänteen purjehdusseuran paviljonki. Se on entistetty vanhaan asuunsa.


title: Fiuggi

text: Fiuggi on kunta Italiassa Lazion alueella olevassa Frosinonen maakunnassa. Kunta jakautuu kahteen osaan: ylä- ja alakaupunkiin. Ylempi ja vanhempi osa tunnetaan nimellä Fiuggi Città. Alempi on rakentunut Fiuggin kylpylän ympärille ja se tunnetaan nimellä Fiuggi Fonte.


title: Anniina Kortetmaa

text: Anniina Olivia Kortetmaa (s. 9. tammikuuta 1995 Kannus) on suomalainen pikajuoksija. Hän edustaa Jyväskylän Kenttäurheilijoita ja häntä on valmentanut vuodesta 2014 Jukka Vähäkangas. Vuoteen 2018 saakka hän edusti Kannuksen Uraa ja ennen Vähäkangasta hänen valmentajanaan toimi Olga Hämäläinen.


title: Anniina Kortetmaa

text: Kortetmaa voitti Jyväskylän Kalevan kisoissa 2018 kultaa 100 metrillä. Oulun Kalevan kisoissa 2016 hän sai hopeaa sekä 100 metrin että 200 metrin juoksussa. Lisäksi hän on saavuttanut sisäratojen SM-kisoissa 60 metrillä kultaa 2017 ja 2018, pronssia 2016 sekä 200 metrillä hopeaa 2018 ja pronssia 2015. Kesällä 2015 hän kilpaili Tallinnan alle 23-vuotiaiden EM-kisoissa, mutta karsiutui 100 metrillä alkuerissä. Hän voitti alle 20-vuotiaiden Pohjoismaiden-mestaruuden 200 metrillä 2014.


title: Anniina Kortetmaa

text: Kortetmaan ennätys 100 metrin juoksussa on 11,60 (2018) ja 200 metrillä 23,62 (2017). Hallissa hän on juossut 60 metrillä ajan 7,36 (2017).


title: Itä–Länsi-ottelu 2015

text: Vuoden 2015 Itä–Länsi-ottelu oli järjestyksessään miesten 81. pesäpallon vuotuinen arvo-ottelu, joka pelattiin Hyvinkään Pihkalassa 26.–28.6. 2015.


title: Luka Pibernik

text: Luka Pibernik (s. 23. lokakuuta 1993) on slovenialainen maantiepyöräilijä. Hän kilpaili Radenska-joukkueessa 2012–2014, Lampre-Merida-tallissa 2015–2016 ja on vuodesta 2017 ajanut Bahrain-Merida-joukkueessa. Hän voitti maantieajon Slovenian-mestaruuden 2013 ja 2015.


title: Luka Pibernik

text: Lähde: Pro Cycling Stats


title: Magni

text: Magni tai Magne on skandinaavisessa mytologiassa Thorin toinen poika ja Modin veli. Sana magni tarkoittaa mahtavaa (). Hänen äitinsä on jotuni Järnsaxa. Hänellä on hevonen Goldfaxi, joka on lähes yhtä nopea kuin Odinin Sleipnir. Hän perii veljensä kanssa Thorin Mjölner-vasaran ragnarökin jälkeen.


Maastojuoksun Suomen-mestaruuskilpailut 2013 käytiin 11. toukokuuta Vantaalla.


title: Järnsaxa

text: Järnsaxa on skandinaavisessa mytologiassa esiintyvä jotuni. Hän on Magnin äiti. Magnin isä on Thor. Hän on myös yksi Heimdallin yhdeksästä äidistä.


title: Fabien Causeur

text: Fabien Causeur (s. 16. kesäkuuta 1987 Brest) on ranskalainen koripalloilija.


title: Fabien Causeur

text: Takamiehenä pelaava Causeur on pelannut kotimaansa seurojen lisäksi espanjalaisessa Saski Baskoniassa.


title: Fabien Causeur

text: Ranskan maajoukkueessa Causeur sijoittui Lontoon kesäolympialaisissa 2012 kuudenneksi ja vuoden 2010 MM-kilpailuissa 13:nneksi.


title: Canopo-luokka

text: Canopo-luokka oli Italian laivaston neljän aluksen fregattiluokka.


title: Canopo-luokka

text: Yhdysvaltain MDAP-rahastosta kustannettiin luokan aluksista "Castore" ja "Cigno". Aluksilla oli suunnitelmien mukaan Micro-Lambda-etsintätutka (MLA-1), mutta 1960-luvulla kaikki alukset varustettiin SPS-6-tutkilla. Tykit ja niiden tulenjohtojärjestelmät olivat italialaisia, mutta mittalaitteet Yhdysvalloista kuten 76 millimetrin tykkien tulenjohtotutka MLT-4., joka oli Italiassa Micro Lambdan valmistama MK 39.


title: Mouhammadou Jaiteh

text: Mouhammadou Jaiteh (s. 27. marraskuuta 1994 Pantin) on ranskalainen koripalloilija.


title: Mouhammadou Jaiteh

text: Isona laitahyökkääjänä tai sentterinä pelaava Jaiteh on edustanut urallaan ranskalaisia seurajoukkueita. Hän voitti Ranskan cupin vuonna 2014 ja EuroChallengen vuonna 2015.


title: Mouhammadou Jaiteh

text: Jaitehia ei alun perin nimetty Ranskan kokoonpanoon vuoden 2015 EM-kilpailuihin, mutta Alexis Ajinçan vetäydyttyä hänet nostettiin maan EM-kisaryhmään. Ranska voitti turnauksesta pronssia.


title: Tiermes

text: Tiermes tai Tiirmes on itäsaamelaisen mytologian ukkosenjumala.


title: Tiermes

text: Tiermesin nimi on todennäköisesti suomalais-ugrilaistaustaienn ja samaa kantaa kuin hantin "Torem". Kildininsaamessa sateenkaaren nimi on "tiirmes-jukks" eli Tiirmesin jousi. Salama on puolestaan "tiirmes-tooll" eli Tiirmesin tuli. Jousi ja tuliset nuolet lienevät toimineen mytologiassa Tiermesin aseina. Merisaamelaiset käyttivät ukkosenjumalasta samankaltaista termiä "Dierpmis", mutta nimitys on sittemmin kadonnut pohjoissaamesta, jossa ukkosenjumala tunnetaan paremmin nimillä "Baján" tai "Bajánalmmái".


title: Tiermes

text: Ukkonen jumaluutena tappoi ja tuhosi pohjois- ja itäsaamelaisessa pahoja henkiä Skandinaavisen mytologian Thor-jumalan tavoin. Itäsaamelaisen maailmanloppuun liittyvän mytologian mukaan taivaallisena metsästäjä eli ukkonen ajaa takaa taivaallista peuraa ja ampuu sen nuolellaan kuoliaaksi. Tätä seuraa kaaos, taivaan tippuminen ja maailman syttyminen tuleen.


title: Tiermes

text: Yhden teorian mukaan Tiermes on saamelaisten alkuperäinen taivaanjumala, kun taas taivaanjumalana tunnettu Radien on tulosta saamelaiseen muinaisuskoon tulleista kristillisistä vaikutteista.


title: Felix Sandström

text: Per Felix Sandström (s. 12. tammikuuta 1997 Gävle, Ruotsi) on ruotsalainen jääkiekkomaalivahti, joka pelaa SHL-joukkue Brynäs IF:ssä. Hänellä on tulokassopimus hänet varanneen Philadelphia Flyersin kanssa.


title: Felix Sandström

text: Sandström on IK Hugen kasvatti. Hän pelasi myöhemmät juniorivuotensa kuitenkin Brynäs IF:ssä, jossa Sandström voitti U16 SM:n hopeaa vuonna 2013 ja pronssia vuonna 2012 sekä J18 Allsvenskanin mestaruuden vuosina 2013 ja 2015. Kauden 2013–2014 päätteeksi hänet valittiin J18 Allsvenskanin parhaaksi maalivahdiksi. Medveščak Zagreb varasi Sandströmin 191. pelaajana . Kaudella 2014–2015 hän debytoi Brynäsin SHL-joukkueessa, jossa Sandström pelasi kahdessa runkosarja- ja yhdessä playoff-ottelussa. Hän puki kauden aikana kaikkiaan yhdeksään SHL-otteluun. Huhtikuussa 2015 Sandström teki kaksivuotisen jatkosopimuksen Brynäsin kanssa.